open-index/open-wikipedia-markdown huggingface dataset:
বিশ্ব মানসিক স্বাস্থ্য দিৱস

বিশ্ব মানসিক স্বাস্থ্য দিৱস (১০ অক্টোবৰ) হৈছে মানসিক স্বাস্থ্য শিক্ষা, সজাগতা সৃষ্টি, আৰু মানসিক স্বাস্থ্য বা মানসিক ৰোগৰ প্ৰতি থকা সামাজিক সংকোচবোধৰ বিৰুদ্ধে জনমত গঢ়ি তোলাৰ উদ্দেশ্যে পালিত এক গোলকীয় দিৱস।ৱৰ্ল্ড ফেডাৰে'ছন ফৰ মেণ্টেল হেল্থৰ উদ্যোগত ইয়াক ১৯৯২ চনত পোনপ্ৰথমবাৰলৈ পালন কৰা হৈছিল । ১৫০ খনতকৈও অধিক দেশত ব্যাপ্তি আৰু সদস্যতা থকা ৱৰ্ল্ড ফেডাৰে'ছন ফৰ মেণ্টেল হেল্থ হৈছে মানসিক স্বাস্থ্য সম্পৰ্কীয় বিষয়ৰ বিশ্বস্তৰীয় সংগঠন।  প্ৰতিবছৰে অক্টোবৰ মাহৰ এই বিশেষ দিনটোত মানসিক স্বাস্থ্য সজাগতাৰ সহস্ৰাধিক প্ৰবক্তা-সমৰ্থকে এই বাৰ্ষিক সজাগতা সৃষ্টিকাৰী কাৰ্য্যক্ৰমণিকাত অংশ গ্ৰহণ কৰি মানসিক ৰোগ আৰু বিশ্বৰ ভিন্ন প্ৰান্তৰ নাগৰিকসকলৰ ওপৰত ইয়াৰ প্ৰভাৱৰ বিষয়ে মনোযোগ আকৰ্ষণ কৰিবলৈ চেষ্টা কৰে।   কিছুমান দেশত ইয়াক মানসিক ৰোগ সজাগতা সপ্তাহৰ অংশ হিচাপে পালন কৰা হয়।  

## ইতিহাস
বিশ্ব মানসিক স্বাস্থ্য দিৱস প্ৰথমবাৰৰ বাবে ১৯৯২ চনৰ ১০ অক্টোবৰ তাৰিখে পালন কৰা হৈছিল। এইক্ষেত্ৰত ৱৰ্ল্ড ফেডাৰে'ছন ফৰ মেণ্টেল হেল্থৰ নামৰ সংস্থাটোৰ তদানীন্তন উপ-সচিব প্ৰধান ৰিচাৰ্ড হান্টাৰে মুখ্য ভূমিকা গ্ৰহণ কৰিছিল। ১৯৯৪ চন পৰ্য্যন্ত এই দিৱস পালনৰ কাৰ্য্যসূচীত মানসিক স্বাস্থ্য সম্পৰ্কে সজাগতাৰ উদগনি আৰু সাধাৰণ জনতাক মানসিক স্বাস্থ্য সম্পৰ্কে তথ্যসমৃদ্ধ কৰাৰ বাহিৰে কোনো বিশেষভাৱে নিৰ্ধাৰিত থী'ম বা কেন্দ্ৰীয় বিষয়বস্তু নাছিল। 

১৯৯৪ চনত বিশ্ব মানসিক স্বাস্থ্য দিৱসৰ সৈতে পোনপ্ৰথমবাৰৰ বিশেষভাৱে নিৰ্ধাৰিত থী'ম সংযুক্ত কৰা হয়। ৱৰ্ল্ড ফেডাৰে'ছন ফৰ মেণ্টেল হেল্থৰ তদানীন্তন সচিব প্ৰধান ইউগেন ব্ৰ'ডীয়ে থীম সংযুক্ত কৰাৰ পৰামৰ্শ আগবঢ়াইছিল। সেইবছৰৰ দিৱসৰ থী'ম আছিল: "সমগ্ৰ বিশ্বতে মানসিক স্বাস্থ্য সংলগ্ন সেৱাসমূহৰ গুণগত উন্নয়ন সাধন"। 

বিশ্ব স্বাস্থ্য সংস্থা(WHO)-ই ৱৰ্ল্ড ফেডাৰে'ছন ফৰ মেণ্টেল হেল্থৰ উদ্যোগত আয়োজিত বিশ্ব মানসিক দিৱসৰ কাৰ্য্যসূচীসমূহক পৃষ্ঠপোষকতা আগবঢ়ায়। বিশ্ব স্বাস্থ্য সংস্থাই বিশ্বৰ ভিন ভিন দেশৰ স্বাস্থ্য মন্ত্ৰালয়সমূহ আৰু নাগৰিক সামাজিক সংস্থাসমূহৰ সৈতে থকা ইয়াৰ শক্তিশালী যোগসূত্ৰৰ ফলপ্ৰসু প্ৰয়োগেৰে মানসিক স্বাস্থ্য সম্বন্ধীয় বিষয়সমূহত সজাগতা সৃষ্টি কৰিবলৈ প্ৰয়াস চলায়।  WHO-য়ে এই সম্পৰ্কীয় কাৰিকৰী উপাদানসমূহ আৰু সংযোগ সৃষ্টিকাৰী প্ৰচাৰ উপাদানসমূহৰ বিকাশৰ ক্ষেত্ৰতো সহযোগিতা আগবঢ়ায়। 

২০১৮ চনৰ বিশ্ব মানসিক স্বাস্থ্য দিৱসৰ দিনটোতে যুক্তৰাজ্যৰ তদানীন্তন প্ৰধানমন্ত্ৰী টেৰেছা মে'ই জে'কী ড'ইল-প্ৰাইছক যুক্তৰাজ্যৰ প্ৰথমগৰাকী মানসিক স্বাস্থ্য, আত্মহত্যা প্ৰতিৰোধ আৰু ৰোগীৰ নিৰাপত্তা ইত্যাদি বিষয় পৰিচালনাৰ বাবে *আত্মহত্যা প্ৰতিৰোধ বিভাগ*ৰ ৰাজ্যিক মন্ত্ৰী হিচাপে নিযুক্ত কৰে। সেইবেলি যুক্তৰাজ্যৰ চৰকাৰে বিশ্বৰ সৰ্বপ্ৰথমখন গোলকীয় মানসিক স্বাস্থ্য শীৰ্ষ সন্মিলনৰ আয়োজক হিচাপে দায়িত্ব পালন কৰিছিল। 

## বিশ্ব মানসিক স্বাস্থ্য দিৱসৰ বিভিন্ন বৰ্ষৰ থী'মসমূহ

## লগতে চাওক
*স্বাস্থ্য

## References

শ্ৰেণী:স্বাস্থ্য
শ্ৰেণী:দিৱসসমূহ
দিনলিপি

দিনলিপি () হৈছে কোনো ব্যক্তিৰ ব্যক্তিগত টোকাবহী য'ত তেওঁৰ দৈনিক কাৰ্যাৱলীৰ বিৱৰণ, স্থান আৰু কালৰ সৈতে নিজৰ শৈলীত লিখে৷ ব্যক্তিগত দিনলিপিয়ে ব্যক্তি বিশেষৰ অভিজ্ঞতা, অনুভৱ, কোনো ঘটনাৰ ওপৰত বিশেষ ব্যক্তিজনৰ মতামত আদিক প্ৰকাশ কৰে৷ দিনলিপি শব্দটোৱে সৰ্বসাধাৰণতে ব্যক্তিগত দিনলিপিৰ কথাকে বুজায়, যি ব্যক্তিজনৰ ব্যক্তিগত বস্তু৷ দিনলিপি প্ৰকাশৰ উদেশ্যে নহয়, লিখোঁতাৰ নিজা লাভালাভৰ বাবেহে লিখা হয়৷

## নামৰ উৎপত্তি
দিনলিপিৰ ইংৰাজী শব্দ  শব্দটো লেটিন ভাষাৰ **** শব্দটোৰ পৰা আহিছে, যাৰ অৰ্থ **। অসমীয়াত *দিনলিপি* শব্দটোৱে দৈনিক ঘটনা লিপিবদ্ধ কৰা বুজায়৷

## তথ্যসূত্ৰ

শ্ৰেণী:নথিপত্ৰ
শ্ৰেণী:দিন
প্ৰতিদিন টাইম

**প্ৰতিদিন টাইম** () অসমৰ এক ব্যক্তিগত দূৰদৰ্শন কেন্দ্ৰ। এই চেনেলত মূলতঃ অসমীয়া ভাষাৰ বাতৰিৰ উপৰিও সংগীত, ক্ৰীড়া, বিনোদন, কলা-সংস্কৃতি আদি বিভিন্ন বিষয়ক অনুষ্ঠানৰ লগতে অসমীয়া চলচ্চিত্ৰও পৰিৱেশন কৰা হয়। 

## ইতিহাস
প্ৰতিদিন টাইম চেনেলটো ২০১০ চনৰ ২৫ ডিচেম্বৰত নিউজ টাইম অসম হিচাপে উন্মোচন হৈছিল। এই চেনেলটোৰ গৰাকী আছিল কলকাতা স্থিত ৰ'জ ভেলী গ্ৰুপ। ২০১৫ চনত সেই চেনেলটো অসমৰ বৃহত্তম সংবাদ প্ৰতিষ্ঠান সাদিন প্ৰতিদিন গোষ্ঠীৰ অধীনলৈ আহে আৰু চেনেলটোৰ নাম প্ৰতিদিন টাইমলৈ সলনি হয়। প্ৰতিদিন টাইমৰ বৰ্তমানৰ মুখ্য সম্পাদক হৈছে নিতুমণি শইকীয়া। 

## বিতৰ্ক
* ২০১৫ চনৰ আগষ্ট মাহত, প্ৰতিদিন টাইমে "কম কাপোৰ পিন্ধা" মহিলাসকলক লৈ এটা প্ৰতিবেদন সম্প্ৰচাৰ কৰাৰ বাবে ছচিয়েল মিডিয়াত ব্যাপকভাৱে সমালোচিত হৈছিল। সেই প্ৰতিবেদনত তেওঁলোকক গ্ৰীষ্মকালীন সমস্যাৰূপে চিহ্নিত কৰি, ইয়াক স্থানীয় সংস্কৃতিৰ বিপৰীত বুলি অভিহিত কৰা হৈছিল। এই অনলাইন তীব্ৰ প্ৰতিক্ৰিয়াৰ পাছত, প্ৰতিদিন টাইমে মে' ২০১৫-ত আপলোড কৰা সেই ভিডিঅ'টো নিজৰ চৰকাৰী ইউটিউব চেনেলৰ পৰা আঁতৰাই লৈছিল। যদিও, ইংৰাজী চাবটাইটলযুক্ত এটি অনুলিপি সামাজিক মাধ্যমত ভাইৰেল হৈ পৰে। সেই ঘটনাৰ পিছত অসমৰ মুখ্যমন্ত্ৰীৰ ওচৰত দায়িত্বশীল সাংবাদিকতাৰ বাবে অনলাইন আবেদনো দাখিল কৰা হৈছিল, যাৰ সমৰ্থনত আদিল হুছেইন, ৰজনী বসুমতাৰী আদি এগৰাকী বিশিষ্ট ব্যক্তিও আছিল। 

* ২০২১ চনৰ এপ্ৰিল মাহত এখন ফোন কল ৰেকৰ্ডিং ভাইৰেল হৈছিল, য'ত মন্ত্ৰী পীযুষ হাজৰিকাই প্ৰতিদিন টাইমৰ এজন সাংবাদিকক ভাবুকি প্ৰদান কৰে বুলি অভিযোগ উত্থাপিত হয়। উক্ত বাতৰিটঝৰ বিষয়বস্তু আছিল তেওঁৰ পত্নী আইমী বৰুৱাৰ সৈতে সম্পৰ্কিত।

## মুখ্য ব্যক্তি
* নিতুমণি শইকীয়া, মুখ্য সম্পাদক 
* শোণিত কুমাৰ ভূঞা, কাৰ্যবাহী সম্পাদক
* মৃণাল তালুকদাৰ, জ্যেষ্ঠ সাংবাদিক

## উল্লেখযোগ্য অনুষ্ঠান
* প্ৰাইম টাইম
* প্ৰতিদিন@5
* বিশ্লেষণ – Let's Debate
* দ্য বিগ আৱাৰ
* মৰ্ণিং প্ৰাইম
* গীত

## তথ্য সংগ্ৰহ

## বাহ্যিক সংযোগ
* প্ৰতিদিন টাইমৰ পোনপটীয়া সম্প্ৰচাৰ
* প্ৰতিদিন টাইমৰ পৃষ্ঠা ফেচবুকত

শ্ৰেণী: টেলিভিছন চেনেল
শ্ৰেণী:অসমৰ প্ৰচাৰ মাধ্যম
ৰাসায়নিক মৌল

**ৰাসায়নিক মৌল** বা **মৌল**   হৈছে এক প্ৰকাৰৰ পৰমাণুৰ দ্বাৰা গঠিত ৰসায়ন, যিটো কোনো পদাৰ্থৰ সবাতোকৈ মৌলিক অংশ‌ যাক সাধাৰণতে কোনো ৰাসায়নিক বা ভৌতিক বিক্ৰীয়াৰে তাতোকৈ সৰলীকৃত পদাৰ্থলৈ ৰূপান্তৰণ ঘটাব নোৱাৰি। ইহঁতৰ পৰমাণু কেন্দ্ৰত সম সংখ্যক প্ৰট'ন (একে আণৱিক সংখ্যা **Z**) থাকে। বৰ্তমানলৈকে ১১৮টা মৌল চিনাক্তকৰণ কৰা হৈছে, ইয়াৰে ৯৪টা প্ৰাকৃতিকভাৱে পোৱা যায় আৰু বাকী ২৪টা সংশ্লেষিত মৌল। প্ৰায় ৮০টা মৌলৰ কমেও এটাকৈ সুস্থিৰ আইছ'টপ আৰু ৩৮ টাৰ তেজস্ক্ৰিয় আইছ'টপ আছে। 

বিশ্ব ব্ৰহ্মাণ্ডৰ সকলো পদাৰ্থৰ প্ৰায় ১৫% মৌলৰ দ্বাৰা গঠিত: বাকীখিনি ডাৰ্ক মেটাৰ নামৰ ৰাসায়নিক মৌল নহয় কিন্তু এক অজ্ঞাত সংযুতিৰ দ্বাৰা গঠিত।
ব্ৰহ্মাণ্ডত সৰ্বাধিক উপলব্ধ মৌলবোৰ হৈছে মহানাদৰ সময়তেই গঠন হোৱা, আটাইতকৈ পাতল হাইড্ৰ'জেন আৰু হিলিয়াম। পৰৱৰ্তী তিনিটা মৌল (লিথিয়াম, বেৰিলিয়াম আৰু ব'ৰণ) মহাজাগতিক ৰশ্মিৰ বিচ্ছুৰণৰ দ্বাৰা গঠিত হৈছিল। ছয়ৰ পৰা ছাবিশলৈকে প্ৰ'টনবোৰ তৰাত সৃষ্টি হৈছিল আৰু হৈ আছে। পৃথিৱীত অক্সিজেন, ছিলিকণ, আৰু আইৰণৰ পাচুৰ্যতাই ইয়াকে প্ৰতিফলিত কৰে। ছাবিশতকৈ সৰহ প্ৰ'টনৰ মৌলবোৰ ছুপাৰন'ভা বিস্ফোৰণত গঠন হয় আৰু মহাকাশলৈ বিচ্ছুৰিত হয়। 

ভিন্ন মৌলবোৰ ৰাসায়নিক বন্ধনৰ দ্বাৰা লগলাগি যৌগ গঠন কৰে। বিশুদ্ধ খনিজৰ দৰে খুব কম সংখ্যক মৌলহে এককভাৱে পোৱা যায়। এনে কিছুমান সাধাৰণ "স্থানিক মৌল" হৈছে কপাৰ, ৰূপ, সোণ, কাৰ্বন (যেনে, কয়লা, গ্ৰেফাইট বা হীৰা) আৰু ছালফাৰ। সম্ভ্ৰান্ত গেছ আৰু সম্ভ্ৰান্ত‌ ধাতুৰ দৰে কিছুমান নিষ্ক্ৰিয় মৌলৰ বাদে, প্ৰায় সকলো মৌলকে পৃথিৱীত যৌগ হিচাপে পোৱা যায়। আনহাতে প্ৰায় ৩২ বিধ মৌলক এককভাৱে পোৱা যায়, ইয়াৰে বেচিভাগেই মিশ্ৰ অৱস্থাত থাকে, যেনে, বায়ুত নাইট্ৰ'জেন, অক্সিজেন, আৰ্গন আদি মিহলি হৈ থাকে আৰু স্থানিক কঠিন মৌলবোৰক সংকৰ ধাতু যেনে- লো আৰু নিকেল, হিচাপে পোৱা যায়। 

প্ৰাৰম্ভিক মানৱ সম্প্ৰদায়ৰ আৰম্ভণিৰ পৰায়ে কাৰ্বন, ছালফাৰ, কপাৰ, সোণ আদিৰ দৰে স্থানীয় মৌলবোৰৰ আৱিষ্কাৰ আৰু ব্যৱহাৰৰ প্ৰচলন আছিল। পৰৱৰ্তী সময়ত সভ্য মানৱে আকৰিকৰ পৰা কপাৰ, টিন, সীহ, লো আদি ধাতু আহৰণ কৰিবলৈ শিকিছিল। 

ৰাসায়নিক মৌলৰ ধৰ্মবোৰ পৰ্যাবৃত্ত তালিকাত সংক্ষিপ্তকৰণ কৰা হৈছে। ইয়াত মৌলবোৰৰ পৰমানু সংখ্যা অনুহৰি শাৰীবদ্ধ (পৰ্যায়) কৰা হৈছে আনহাতে স্তম্ভ (বৰ্গ) বোৰত মৌলৰ ভৌতিক আৰু ৰাসায়নিক ধৰ্ম অনুহৰি সজ্জিত কৰা হৈছে। 
## আৰু চাওক
*ৰাসায়নিক মৌলৰ তালিকা

## তথ্য সংগ্ৰহ

শ্ৰেণী:ৰসায়ন বিজ্ঞান
বিয়েৰ

**বিয়েৰ**  হৈছে একপ্ৰকাৰৰ নিচাযুক্ত পানীয়। শ্বেতসাৰ নামৰ এবিধ শৰ্কৰাৰ বিদ্যুৎ বিশ্লেষণ কৰি পোৱা চেনীজাতীয় পদাৰ্থৰ কিন্বনৰ যোগেদি বিয়েৰ তৈয়াৰ কৰা হয়। শৰ্কৰা বিশ্লেষণৰ উৎসেচকসমূহ ঘাইকৈ শুষ্ক অৱস্থাত থকা খাদ্যশস্য যেনে বাৰ্লি আৰু ঘেঁহুৰ পৰা আহৰণ কৰা হয়। প্ৰায়ভাগ বিয়েৰতে হ’পচ নামৰ এবিধ উদ্ভিদৰ উপকৰণ যোগ কৰা হয়। ই পানীয়বিধ তিতা সোৱাদযুক্ত কৰি তোলাৰ লগতে প্ৰাকৃতিক সংৰক্ষকৰ কাম কৰে। অন্যান্য উদ্ভিদ বা ফলো বিয়েৰৰ উপকৰণ হিচাপে ব্যৱহাৰ কৰা হ’ব পাৰে।

বিয়েৰ হৈছে বিশ্বত সৰ্বাধিক ব্যৱহৃত নিচাযুক্ত পানীয়  আৰু পানী আৰু চাহৰ পিছতেই বিশ্বত সৰ্বাধিক পৰিমাণে ব্যৱহৃত পানীয়ৰ তালিকাত বিয়েৰৰ স্থান তৃতীয়। কিছু লোকৰ মতে বিয়েৰ পৃথিৱীৰ আটাইতকৈ পুৰণি কিন্বনৰ যোগেদি আহৰণ কৰা পানীয়। এই পানীয়বিধ সাধাৰণতে বটল আৰু কেনত পোৱা যায়। পাব আৰু বাৰসমূহত বিয়েৰ খোলাকৈয়ো উপলব্ধ।

মানৱ সভ্যতাৰ আদিমতম লেখনিসমূহৰ কিছুসংখ্যকত বিয়েৰৰ উৎপাদন আৰু বিতৰণৰ উল্লেখ পোৱা যায়। উদাহৰণস্বৰূপে, ক’ড অফ হামুৰাবিত বিয়েৰ আৰু বিয়েৰ পাৰ্লাৰ বা বিয়েৰৰ দোকানসমূহ নিয়ন্ত্ৰণ কৰা আইনো সন্নিৱিষ্ট কৰা হৈছে। মেচ’পটেমিয়ানসকলৰ সুৰাৰ অধিষ্ঠাত্ৰী দেৱীৰ প্ৰতি উৎসৰ্গিত নিনকাচি শ্লোকসমূহক অশিক্ষিত লোকসকলে দেৱীৰ স্তুতিৰ লগতে বিয়েৰ তৈয়াৰ কৰাৰ পদ্ধতি মনত ৰাখিবৰ বাবেও ব্যৱহাৰ কৰিছিল। বৰ্তমান সময়ত বিয়েৰ তৈয়াৰ কৰা উদ্যোগটোৱে সমগ্ৰ বিশ্বতে বিশাল ৰূপ ধাৰণ কৰিছে।

সাধাৰণতে বিয়েৰত ৪%-৬% এলক'হল থাকে। অৱশ্যে এই পৰিমাণ ০.৫%-২০%লৈকে হ’ব পাৰে। কিছুসংখ্যক উৎপাদনস্থলীত ৪০% বা ততোধিক পৰিমাণৰ এলক'হল থকা বিয়েৰো প্ৰস্তুত কৰা হয়।

## তথ্য সংগ্ৰহ

## বাহ্যিক সংযোগ

শ্ৰেণী:সুৰা
মান্য চীনা ভাষা

**মান্য চীনা ভাষা** বা **মাণ্ডাৰিন** বা **পুটংঘুৱা** বা **গুৱয়ু** চীন আৰু টাইৱানৰ একমাত্ৰ আনুষ্ঠানিক ভাষা আৰু চিংগাপুৰৰ চাৰিটা আনুষ্ঠানিক ভাষাৰ অন্যতম। এই ভাষাৰ উচ্চাৰণ চীনা ভাষাৰ বেইজিং উপভাষাৰ ওপৰত আধাৰিত, শব্দাৱলী উত্তৰ চীনৰ বিভিন্ন চীনা উপভাষাৰ পৰা গ্ৰহণ কৰা আৰু ব্যাকৰণ বিংশ শতিকাৰ আধুনিক চীনা সাহিত্যৰ পৰা গ্ৰহণ কৰা, যিয়ে পূৰ্বৰ শাস্ত্ৰীয় চীনা ভাষাৰ স্থান গ্ৰহণ কৰিলে।

অন্য চীনা ভাষীয় প্ৰকাৰসমূহৰ দৰেই মান্য চীনা ভাষাও এটা 'সুৰীয়া ভাষা'। দক্ষিণৰ প্ৰকাৰসমূহতকৈ মান্য চীনা ভাষাত কম স্বৰধ্বনি, আৰু অন্তিম ব্যঞ্জনধ্বনি আছে, পিচে অধিক আৰম্ভণিৰ স্বৰধ্বনি আছে। অন্য চীনা ভাষাৰ প্ৰকাৰসমূহৰ দৰেই এই ভাষাও এটি বিষয়-ভিত্তিক ভাষা, ইয়াৰ ক্ৰম বিষয়-ক্ৰিয়া-বস্তু।

এই ভাষা সৰল চীনা লিপি, পৰম্পৰাগত চীনা লিপি আৰু বিশেষ কাৰণত হান্যু পিন্যিন ৰোমানিকৃত লিপিত লিখা হয়।

## নাম
চীনা ভাষাত মান্য প্ৰকাৰটোক তলত উল্লেখিত নামেৰে জনা যায়:
* টাইৱানত *পুটংঘুৱা* (國語) যাৰ অৰ্থ ৰাষ্ট্ৰীয় ভাষা
* মালয়েছিয়া আৰু ছিংগাপুৰত *হুৱায়ু* (华语/華語), যাৰ অৰ্থ চীনা ভাষা
* ফিলিপাইন, আমেৰিকা যুক্তৰাষ্ট্ৰ আদিত *হান্যু* (汉语/漢語) যাৰ অৰ্থ হানসকলৰ ভাষা।

ইংৰাজীত এই ভাষাক সূচাবলৈ চীনা আৰু হংকং চৰকাৰে **পুটংঘুৱা**, **পুটংঘুৱা চাইনিজ**, আৰু **মাণ্ডাৰিন** while those of Taiwan, Singapore,  ব্যৱহাৰ কৰে। মালেইছিয়া চৰকাৰে এই ভাষাৰ বাবে **মাণ্ডাৰিন** ব্যৱহাৰ কৰে।

আগতে অনা-হান চীনা শাসকসকলে এই ভাষা বুজাবলৈ *গুৱয়ু* ব্যৱহাৰ কৰিছিল। পিচে ১৯০৯ চনত চিং ৰাজকীয় শিক্ষা মন্ত্ৰণালয়ে এই ভাষাক বুজাবলৈ আনুষ্ঠানিকভাৱএ *গুৱয়ু* শব্দ ব্যৱহাৰ কৰিলে আৰু এই ভাষাক নতুন ৰাষ্ট্ৰীয় ভাষা ঘোষণা কৰিলে। পুটংঘুৱা নামৰ ব্যৱহাৰো অনানুষ্ঠানিকভাৱে পুৰণি। ১৯০৬ চনতেই ঝু ৱেংঝিয়ঙে এই নামৰ ব্যহাৰ কৰিছিল, আধুনিক চীনা ভাষাক অন্য চীনা প্ৰকাৰৰ পৰা বেলেগ কৰিবলৈ।

বিংশ শতিকাৰ কোনো কোনো ভাষাবিদৰ বাবে পুটংঘুৱা বা 'সাধাৰণ ভাষা' আছিল গুৱয়ু বা 'ৰাষ্ট্ৰীয় ভাষা'ৰ পৰা পৃথক। আগৰটো ৰাষ্ট্ৰীয় সন্মানীয় প্ৰকাৰ, আৰু পিছৰটো আইনী মান। সেই সময়ৰ সাধাৰণ ধাৰণাৰ মতে দুয়োটা ভাষা আছিল 'বেলেগ'। গুৱয়ুক শাস্ত্ৰীয় চীনা ভাষাৰ ওচৰৰ এটি ভাষা বুলি গণ্য কৰা হৈছিল, আৰয় পুটংঘুৱাক "আধিনিক যুগৰ মানুহৰ সাধাৰণ ভাষা", যাক ৰাইজে ৰাষ্ট্ৰীয় কথিত ভাষাৰ ৰূপত স্বীকাৰ কৰিছিল। পুটংঘুৱা শব্দ বাওঁপন্থী নেতা যেনে চু চিউবাই আৰু লু চুনেও ব্যৱহাৰ কৰিছিল ,সেয়ে ১৯৫৬ নত গণপ্ৰজাতন্ত্ৰী চীনৰ চৰকাৰে এই শব্দক মাণ্ডাৰিন ভাষা বুজাবলৈ স্বীকাৰ কৰিলা। তাৰ পূৰ্বে চৰকাৰে দুয়োটা শব্দ সলনা-সলনি কৰি ব্যৱহাৰ কৰিছিলে।

## তথ্য সংগ্ৰহ

শ্ৰেণী:ভাষা
শ্ৰেণী:চীন
বিনায়ক-টেন

**বিনায়ক-টেন**(毘那夜迦天), **গনপতেই**, **কাংগিটেন**, **কাংকি-টেন**, **শ্ব'-টেন**, **ডাইশ্ব'-টেন**, **ডাইশ্ব'-কাংগিটেন**, **টেনচন**, **কাংগি-জিজাইটেন**, **শ্ব'ডেন চামা**, **ৱিনায়কটেন** বা **জবিটেন** জাপানী বৌদ্ধ ধৰ্মৰ শ্বিংগন আৰু টেণ্ডাই শাখাৰ এজন টেন বা দেৱ। তেওঁক হিন্দু ধৰ্মৰ দেৱতা গণেশৰ জাপানী ৰূপ বুলি অনেকে গণ্য কৰে। কোনো কোনোৰ মতে তেওঁ বোধিসত্ত্ব অৱলোকিতেশ্বৰৰ ৰূপ।]].

বিনায়কটেনক বৌদ্ধ ধৰ্মৰ তান্ত্ৰিক শাখাসমূহৰ লগত জড়িত কৰা হয়।   যদিও তেওঁক হিন্দু গণেশৰদৰে হাতীৰ মূৰযুক্ত পুৰুষৰ দৰে দেখুৱা হয়, আটাইতকৈ জনপ্ৰিয় ৰূপ হ'ল পুৰুষ আৰু মহিলাৰ "দ্বৈত (শৰীৰযুক্ত) কাংগিটেন"

## তথ্য সংগ্ৰহ

শ্ৰেণী:বৌদ্ধ ধৰ্ম
মোহন ভাগৱত

**মোহন মধুকৰ ভাগৱত** () ভাৰতৰ অন্যতম ৰাষ্ট্ৰবাদী সংগঠন ৰাষ্ট্ৰীয় স্বয়ংসেৱক সংঘৰ মুখ্য সংঘচালক৷ তেও  কে এচ সুদৰ্শনৰ উত্তৰসূৰী হিচাপে ২০০৯ চনৰ মাৰ্চ মাহত দ্বায়িত্ব গ্ৰহণ কৰে৷

## প্ৰাৰম্ভিক জীৱন
মোহন মধুকৰ ভাগৱত মহাৰাষ্ট্ৰৰ চন্দ্ৰপুৰ নামৰ চহৰত জন্ম হৈছিল৷তেও পৰিয়াল ৰাষ্ট্ৰীয় স্বয়ংসেৱক সংঘৰ  লগত জৰিত৷ তেওৰ  পিতৃ চন্দ্ৰপুৰ ক্ষেত্ৰৰ কাৰ্যবাহ (সম্পাদক) ৰ দায়িত্বত আছিল আৰু পিছলৈ গুজৰাটৰ প্ৰান্ত প্ৰচাৰকৰ দ্বায়িত্বত আছিল৷  মোহন ভাগৱত চাৰি জন ভাই ভণিৰ ভিতৰত ডাঙৰ আছিল৷ 'লোকমান্য তিলক বিদ্যালয়'ৰ পৰা স্কুলীয়া শিক্ষা সম্পুৰ্ণ কৰা মোহন ভাগৱতে পাঞ্জাৱৰাও কৃষি বিদ্যাপীঠৰ পৰা পশু চিকিৎসক হিচাপে স্নাতক ডিগ্ৰী গ্ৰহণ কৰে৷তেও স্নাতকোত্তৰ শিক্ষা আধাতে পৰিত্যাগ কৰি ১৯৭৫ চনত সংঘৰ প্ৰচাৰক হিচাপে কাম আৰম্ভ কৰে৷

## সংঘৰ সৈতে সম্পৰ্ক
জৰুৰীকালিন সময় বিশেষ ভাৱে কাম কৰাৰ পাছত মোহন ভাগৱতে ১৯৭৭ চনত মহাৰাষ্ট্ৰৰ আকোলাৰ প্ৰচাৰক হিচাপে দ্বায়িত্ব আৰম্ভ কৰে আৰু নাগপুৰ তথা বিদৰ্ভ অঞ্চলৰ বিভিন্ন সাংগঠনিক দ্বায়িত্ব পালন কৰে৷ ১৯৯১ চনৰ পৰা ১৯৯৯ চনলৈকে তেও সৰ্বভাৰতীয় শাৰিৰীক প্ৰমুখৰ দ্বায়িত্বত থাকে৷তাৰ পিছত ভাগৱতক সৰ্বভাৰতীয় প্ৰচাৰক প্ৰমুখৰ দ্বয়িত্ব অৰ্পন কৰে৷ ২০০০চনত ৰাজেন্দ্ৰ সিং আৰু শেশাদ্ৰীযে স্বাস্থ্যজনিত কাৰণত মুখ্য সংঘচালক তথা মুখ্য কাৰ্যাবাহৰ পৰা অব্যাহতি লোৱাৰ পাছত কে এচ সুদৰ্শন আৰু মোহন ভাগৱতক ক্ৰমে এই দ্বায়িত্বৰ বাবে মনোনিত কৰে৷ মোহন ভাগৱতে ২০০৯চনৰ ২১মাৰ্চত মুখ্য সংঘচালকৰ দ্বায়িত্বৰ বাবে মনোনিত হয়৷

২০১৫চনৰ জুনত ভাৰত চৰকাৰে Central Industrial Security Force (CISF) ক মোহন ভাগৱতক Z+ সুৰক্ষাৰ নিৰ্দেশ দিয়ে৷

২০১৪ চনৰ ৬ জানুৱাৰীত, *দি ইকনমিকচ্ টাইমচ্*ত প্ৰকাশিত মতে স্বামী অসীমানন্দই এটি সাক্ষাৎকাৰত মোহন ভাগৱতক কিছু হিংসাতমক কাৰ্যসুচীৰ গুৰি ধৰোতা বুলি অভিযোগ উঠাইছিল যদিও সাক্ষাৎকাৰ প্ৰকাশৰ পাছত তেও এই মন্তব্য অস্বীকাৰ কৰে৷

## তথ্যসূত্ৰ

শ্ৰেণী:সমাজকৰ্মী
শ্ৰেণী:ভাৰতৰ ব্যক্তি
সৰিয়হ

**সৰিয়হ** শব্দই কেইবাটাও অৰ্থ প্ৰকাশ কৰিব পাৰে:
* সৰিয়হ গছ,
* সৰিয়হ বীজ,
* সৰিয়হ তেল, আদি।
সৰিয়হ গুটি

thumb

**সৰিয়হ** এবিধ তেলজাতীয় গোলাকাৰ বীজ, ইয়াৰ ৰং গাঢ় ৰঙা আৰু ক'লা হয়, আন এবিধ সৰিয়হ হালধীয়া বৰণৰ হয়, যাক সাধাৰণতে হালধীয়া বৰণৰ বুলি নকৈ বগা সৰিয়হ বুলিহে জনা যায়। ইয়াৰ ফুলবিলাকৰ ৰং হালধীয়া হয়। সৰিয়হৰ গুটি বিলাকৰ আকাৰ ১ ৰ পৰা ২ মিলিমিটাৰ (০.০৩৯ ৰ পৰা ০.০৭৯ ইঞ্চি) হয়।

শ্ৰেণী:খাদ্য
শ্ৰেণী:মছলা
জাহিৰ খান

**জাহীৰ খান** (জন্ম ৭ অক্টোবৰ ১৯৭৮) এজন প্ৰাক্তন ভাৰতীয় ক্ৰিকেট খেলুৱৈ। ২০০০ চনৰপৰা ২০১৪ চনলৈ তেওঁ ভাৰতীয় জাতীয় ক্ৰিকেট দলৰ সদস্য আছিল। ইয়াৰ উপৰিও তেওঁ কাউণ্টী ক্ৰিকেটত ছাৰে' আৰু ৱৰ্চেষ্টাৰ্শ্বায়াৰ দলৰ হৈ, ভাৰতীয় ঘৰুৱা ক্ৰিকেটত বৰোদা আৰু মুম্বাইৰ হৈ আৰু ইণ্ডিয়ান প্ৰিমিয়াৰ লীগত ৰয়েল চেলেঞ্জাৰ্ছ বাংগালোৰ, মুম্বাই ইণ্ডিয়ান্‌ছ আৰু দিল্লী ডেয়াৰডেভিল্‌ছৰ হৈ খেলিছে। কপিল দেৱৰ পাছতেই তেওঁ টেষ্ট ক্ৰিকেটত ভাৰতৰ দ্বিতীয় সফলতম বেগী বলাৰ। 

বৰোদাৰ হৈ জাহীৰ খানে ঘৰুৱা ক্ৰিকেট জীৱন আৰম্ভ কৰে। কেৰিয়াৰৰ প্ৰথমছোৱাত তেওঁ তেওঁৰ বেগী আৰু ছীম বলিঙৰ বাবে, বিশেষকৈ নিখুঁত য়ৰ্কাৰসমূহৰ বাবে জনাজাত হৈ পৰিছিল। বলিং উন্নত কৰিবলৈ তেওঁ ইংলেণ্ডলৈ যায় আৰু ২০০৬ চনত ৱৰ্চেষ্টাৰশ্বায়াৰ কাউণ্টী ক্ৰকেট দলৰ হৈ কিছুদিন খেলে। বাওঁহতীয়া বেগী বলাৰ খান উইকেটৰ দুয়ো দিশে বল কৰিব পৰা ক্ষমতা আৰু পুৰণি বল ছুইং কৰিব পৰা ক্ষমতাৰ বাবে বিখ্যাত আছিল। তদুপৰি খানে লাহে লাহে পুৰণি বল ৰিভাৰ্ছ ছুইং কৰাৰ ক্ষেত্ৰতো পাৰদৰ্শিতা অৰ্জন কৰিলে। ভাৰত উপমহাদেশীয় ফ্লেট পিট্‌চত তেওঁ দেখুওৱা প্ৰদৰ্শন আৰু বিভিন্ন ধৰণৰ ক্ৰিকেট বলৰ ওপৰত তেওঁৰ নিয়ন্ত্ৰণৰ কাৰণে তেওঁ প্ৰশংসা লাভ কৰে। ৯খন খেলত ২১টা উইকেটেৰে তেওঁ ২০১১ চনৰ এদিনীয়া ক্ৰিকেট বিশ্বকাপ বিজয়ী ভাৰতীয় দলৰ তেওঁ অন্যতম সদস্য আছিল। ২০১১ চনত তেওঁ ৰাষ্ট্ৰপতিৰপৰা ভাৰতৰ দ্বিতীয় সৰ্বোচ্চ ক্ৰীড়া সন্মান অৰ্জুন বঁটা লাভ কৰে। তেওঁ আঘাতৰ বাবে বহুবাৰ ক্ৰিকেটৰপৰা আঁতৰি থাকিবলগীয়া হয় আৰু ই তেওঁৰ আন্তৰ্জাতিক কেৰিয়াৰত প্ৰভাৱ পেলায়। ইয়ো এটা কাৰণ যাৰ বাবে তেওঁ Adrian Le Roux আৰু এন্দ্ৰিউ লেইপাছৰ সৈতে মিলি **প্ৰ'স্প'ৰ্ট ফিটনেছ এণ্ড ছাৰ্ভিচেজ** নামৰ এক বিশেষ ফিটনেছ প্ৰশিক্ষণ কেন্দ্ৰ স্থাপন কৰে। 

২০০৮ চনত তেওঁ **ৱিজডেন ক্ৰিকেটাৰ্ছ অৱ দ্য ইয়েৰ**ৰ এজন হিচাপে নিৰ্বাচিত হয়। ২০১৫ চনৰ অক্টোবৰত তেওঁ আন্তঃৰাষ্ট্ৰীয় ক্ৰিকেটৰপৰা অৱসৰ গ্ৰহণ কৰে।

## ব্যক্তিগত জীৱন
১৯৭৮ চনৰ ৭ আক্টোবৰ তাৰিখে মহাৰাষ্ট্ৰৰ শ্ৰীৰামপুৰত এক মাৰাঠী মুছলিম পৰিয়ালত জাহীৰৰ জন্ম হৈছিল। পিতৃ-মাতৃ জাকিয়া আৰু বখ্‌টিয়াৰ খান, দুজন ভ্ৰাতৃ জীছান আৰু আনীছ। নিউ মাৰাঠী প্ৰাইমাৰী স্কুল আৰু কে. জে. ছ'ময়া ছেকেণ্ডেৰী স্কুলত তেওঁ শিক্ষালাভ কৰে। শৈশৱত শ্ৰীৰামপুৰৰ স্থানীয় ৰেভিনিউ কলনী ক্ৰিকেট ক্লাবত (RCC) তেওঁ খেলিছিল। 

## অভিলেখ
### টেষ্টৰ ১০ উইকেট দখল

### টেষ্টৰ এক ইনিংছত ৫ উইকেট দখল

### এদিনীয়াত ৫ উইকেট দখল

## কৃতিত্ব
জাহীৰ খানে টেষ্টত ৫ বাৰ আৰু এদিনীয়াত ৬ বাৰ 'প্লেয়াৰ অৱ দ্য মেচ' সন্মান অৰ্জাৰ লগতে টেষ্টত ৩ বাৰ আৰু এদিনীয়াত এবাৰ 'প্লেয়াৰ অৱ দ্য ছিৰিজ'ৰ সন্মান অৰ্জন কৰে। 

## তথ্যসূত্ৰ

## বাহ্যিক সংযোগ

*
*
*Zaheer Khan IPL Profile  from RoyalChallengers
*

শ্ৰেণী:ভাৰতীয় ক্ৰিকেটাৰ
শ্ৰেণী:জীৱিত ব্যক্তি
শ্ৰেণী:অৰ্জুন বঁটা বিজয়ী
ৰজাগাঁও

**ৰজাগাঁও** () নগাঁও জিলাৰ দক্ষিণ প্ৰান্তৰ এখনি সৰু ঠাই যদিওবা ই শিক্ষা দীক্ষাত আগবঢ়া। ইয়াত এখন ছোৱালী হাইস্কুল, এখন উচ্চতৰ মাধ্যমিক বিদ্যালয়, এখন ডিগ্ৰী কলেজ (কাজিৰঙা মহাবিদ্যালয়, ) আছে। 

ৰজাগাঁও, শিঙিমাৰী পঞ্চায়তৰ অন্তৰ্গত। বৃহত্তৰ শিঙিমাৰী এলেকাৰ প্ৰাণকেন্দ্ৰ ৰজাগাঁও হোৱা হেতুকে ৰজাগাঁৱত থকা অনুষ্ঠান-প্ৰতিষ্ঠানবোৰৰ নাম শিঙিমাৰী বুলি জনা যায়; গতিকে প্ৰাথমিক বিদ্যলয় বা মধ্য ইংৰাজী বিদ্যালয় বা উচ্চ মাধ্যমিক বা উচ্চতৰ মাধ্যমিক বিদ্যালয়সমূহক শিঙিমাৰী বুলিহে উল্লেখ কৰে। 

কিন্বদন্তী মতে, অতীতত ইয়াত গাৰোসকলৰ ৰজাৰ বাসস্থান আছিল। ইয়াৰ সাক্ষীস্বৰূপে এতিয়াও ৰজাপুখুৰী; গাৰোপাহাৰ; কমাৰফা গাঁৱৰ মেগালিথিক শিলাসমূহ বিৰাজমান।

## ইতিহাস
আনুমানিক আধুনিক ৰজাগাঁৱৰ সৃষ্টি ১৮৫৫ খৃষ্টাব্দ। কাষতে বৰপানী চাহ বাগিছা। বিভিন্ন পৰিঘটনা হেতু চাহ বাগিছাৰ কৰ্মচাৰীসকল বাগানৰ পৰা আহি এই ঠাইত বসতি আৰম্ভ কৰে। বাগানৰ কমৰ্চাৰী নিশিকান্ত ৰায়, মহিমল ভূঞা আদি ব্যক্তিসকল আহি বসবাস কৰিবলৈ আৰম্ভ কৰে। প্ৰাক্ স্বাধীনতা কালত বৰপানী চাহ বাগানৰ আলমত গঢ়ি উঠা গাঁও কেইখন হ'ল শিঙিমাৰী, ঘাচি বস্তি (বৰ্তমানৰ উত্তৰ আমেৰীৰ কিছু অংশ), মাখন বস্তি (আজিকালি বস্তিক গাঁও বোলা হয়)। ব্ৰিটিছ ৰ দিনত তেতিয়াৰ কুষ্ঠ ( leprocy ) ৰোগী সকলক বেলেগে ৰাখিবৰ কাৰণে এখন গাওঁ পাতিছিল , গাওঁ খন লেপ্ৰচি কলনী আৰু স্বাধীনতা ৰ পিছত পাকিস্তান বিভাজন ৰ সময়ত ভাৰতবৰ্ষলৈ অহা ৰিফাউজী সকলক থবলৈ এখন গাওঁ জন্ম হল , গাওঁখনি হল কলনী , বৰপানী কলনী ।

## শিক্ষানুষ্ঠান
এই এলেকাৰ বিভিন্ন শিক্ষা প্ৰতিষ্ঠানসমূহ‌ হ'ল—

# কাজিৰঙা মহাবিদ্যালয়
# শিঙিমাৰী উচ্চতৰ বিদ্যালয়
# শিঙিমাৰী ছোৱালী হাইস্কুল
# শংকৰদেৱ বিদ্যা নিকেতন ৰজাগাঁও
# GDS English Academy
# সংস্কৃতি জাতীয় বিদ্যালয়, ৰজাগাঁও
# শ্ৰী নিবাস একাডেমী ৰজাগাঁও

## অৰ্থনীতি
ইয়াত বসবাস কৰা গৰিষ্ঠ সংখ্যাক লোকেই খেতি বাতিৰ লগত জড়িত। 

## ভৌগোলিক স্থিতি
ৰজাগাঁৱৰ অক্ষাংশ 26.041341 N, আৰু দ্ৰাঘিমাংশ 92.601790 E

## যোগাযোগ
ওচৰৰ ট্ৰেন ষ্টেচন কামপুৰ (kwm)। কামপুৰৰ পৰা সন্ধ্যা ৬ বজালৈকে সুন্দৰ যোগাযোগ ব্যৱস্থা আছে। তাৰ উপৰি জিলা সদৰ নগাঁও ৰ পৰা বিয়লি ৩ বজালৈকে যাতায়তৰ সুবিধা আছে। 

## পৰ্যটন স্থান
ৰজাগাঁৱৰ ওচৰত মাধৱ থান, ওচৰৰ টেঙৰালাংছ'ত শ্ৰী শ্ৰী গণেশ থান। ৰজাগাঁৱৰ পৰা ২৫ কি: মি: নিলগত আমট্ৰেংত জলবিদ্যুৎ প্ৰকল্প এটা আছে। ২১ কি: মি: দূৰত কাৱৈমাৰীত প্ৰত্নতত্ত্ব বিভাগে খনন কৰি বহু পুৰণাদিনৰ মূৰ্ত্তি আৱিষ্কাৰ কৰে। 
‌ৰজাগাঁৱত থকা বৰপানী চাহ বাগানখনো পৰ্যটকৰ আকৰ্ষণ বিন্দু। 
center|thumb|''<u>বৰপানী চাহ বগান</u>''

### আলহীঘৰ
ৰজাগাঁও সৰু ঠাই স্থানীয়ভাৱে যদিওবা ইয়াত কোনো ধৰণৰ গেষ্ট হাউচ নাই ওচৰৰ বৈঠালাংছ আৰু কামপুৰত PWD আৰু আমট্ৰেং ৰ লঙৰেত ASEB ৰ গেষ্ট হাউচ আছে। 
চিকিৎসা প্ৰদানৰ বাৱে একমাত্ৰ শিঙিমাৰী ৰাজ্যিক চিকিৎসালয় এখন আছে। 

### প্ৰধান উৎসৱ
গৌৰাঙ্গ মহাপ্ৰভুৰ জন্মোৎসৱ চ'ত মাহৰ ২য় পষেকত খুব উলহ মালহেৰে উদযাপন কৰা হয়। ব’হাগ বিহুৰ দিনা লেপ্ৰচি কলনীত চৰক পূঁজা অনুষ্ঠিত কৰা হয়। ওচৰৰ মাধব থানত অশোক অষ্টমীৰ দিনা মেলা অনুষ্ঠিত হয়। 

## তথ্যসূত্ৰ

শ্ৰেণী:অসমৰ গাঁও
ভাৰতীয় মহাকাশ গৱেষণা সংস্থা

**ভাৰতীয় মহাকাশ গৱেষণা সংস্থা** (), চমুকৈ **ইছৰো** ভাৰতৰ প্ৰধান মহাকাশ গৱেষণা সংস্থা। ভাৰত চৰকাৰৰ নিয়ন্ত্ৰণাধীন এই সংস্থাটি বিশ্বৰ অগ্ৰণী মহাকাশ গৱেষণা সংস্থাসমূহৰ অন্যতম। অতীতৰ বহুতো সুসংহত প্ৰচেষ্টাৰ ফলস্ৰুতিত ১৯৬৯ চনত ইছৰোৱে বৰ্তমানৰ ৰূপত প্ৰতিষ্ঠিত হয়। ইছৰোৰ প্ৰধান উৎক্ষেপন কেন্দ্ৰ হৈছে অন্ধ্ৰপ্ৰদেশৰ শ্ৰীহৰিকোটাৰ সতীশ ধৱন মহাকাশ কেন্দ্ৰ। 

একাধিক বৈজ্ঞানিকৰ তত্ত্বাবধানত ইছৰোৱে ভাৰতীয় আৰু বিদেশী উভয় পক্ষৰ হৈ বিভিন্ন গৱেষণা কৰি থাকে। ইছৰো উপগ্ৰহ উৎক্ষেপণৰ বাবে বিভিন্ন উৎক্ষেপন যান আৰু উৎক্ষেপণ স্থল আছে। ২০০৮ চনত ইছৰোৱে সফলভাৱে চন্দ্ৰযান ১ নামে মহাকাশযান চন্দ্ৰলৈ প্ৰেৰণ কৰে। ২০১৩ চনৰ ৫ নৱেম্বৰত ইছৰোৰ দ্বাৰা পৃথিৱীৰ পৰা মঙ্গল গ্ৰহলৈ মঙ্গলযান সফলতাৰে প্ৰেৰণ কৰি পৃথিৱীৰ কক্ষপথত স্থাপন কৰা হয়। ভৱিষ্যতে এই সংস্থাই মানৱচালিত মহাকাশ অভিযান, পুনৰ চন্দ্ৰাভিযান আৰু অন্যান্য গ্ৰহৰ অভিযানৰ পৰিকল্পনা গ্ৰহণ কৰিছে।

## অভিযানসমূহ
### মহাকাশযানৰ অভিযানসমূহ
ইছৰো মহাকাশযানৰ অভিযানসমূহ হ'ল:

### প্ৰক্ষেপণ অভিযানসমূহ

### পুনৰ প্ৰৱেশ অভিযানসমূহ
ইছৰোৱে এতিয়ালৈকে দুটা অভিযান এনে কৰিছে য'ত উপগ্ৰহসমূহক কক্ষপথৰ পৰা পুনৰ ভূমিলৈ লৈ আহিছিল। 

## বিশ্ববিদ্যালয় আৰু শৈক্ষিক প্ৰতিষ্ঠানৰ উপগ্ৰহসমূহ
ইছৰোৱে বহুতো বিশ্ববিদ্যালয় আৰু শৈক্ষিক প্ৰতিষ্ঠানৰ উপগ্ৰহসমূহ প্ৰক্ষেপ কৰিছে:। 

## বৈদেশিক উপগ্ৰহসমূহ
২০১৯ চনৰ ১ এপ্ৰিললৈকে ইছৰোৱে পি এছ এল ভিৰ সহায়ত মুঠ ২৯৭টা বৈদেশিক উপগ্ৰহসমূহ উৎক্ষেপন কৰিছে। 
## লগতে চাওক
*ভাৰতীয় মহাকাশ গৱেষণা সংস্থাৰ অধ্যক্ষসকল

## তথ্য সংগ্ৰহ

## বাহ্যিক সংযোগ
* ISRO Image Galleries: Pictures  | Spacecraft, Component and Ground Segment  | First Results 
* Official Homepage of Chandrayaan-1
* Chandrayaan Forum
* Details of Chandrayan from ISRO publications 

শ্ৰেণী:প্ৰযুক্তি
শ্ৰেণী:ভাৰতৰ চৰকাৰী সংস্থা
শ্ৰেণী:ভাৰতীয় মহাকাশ গৱেষণা সংস্থা
শ্ৰেণী:মহাকাশ সংস্থা
এমিন’ এছিড

thumb|এমিন’ এছিডৰ সাধাৰণ চিত্ৰ
**এমিন’ এছিড** () হৈছে প্ৰটিন যৌগ গঠনৰ মৌলিক একক। ৰসায়ন বিজ্ঞানত ইয়াক জৈৱ-ৰসায়ন বিভাগত অধ্যয়ন কৰা হয়। বহুসংখ্যক এমিন’ এছিড বিশেষ ৰাসায়নিক বান্ধনি (পেপটাইড্ বান্ধনি)-ৰে লগ লাগি একোটা বৃহৎ প্ৰটিন যৌগৰ সৃষ্টি কৰে। প্ৰাকৃতিকভাৱে জীৱদেহত মূলত ২০ ধৰণৰ এমিন’ এছিড পোৱা যায়।

## এমিন’ এছিডৰ গঠন
[thumb|এটা এমিন’ এছিড ([গ্লাইচিন)]]
সকলো ধৰণৰ এমিন’ এছিড মূলত কাৰ্বন (C), অক্সিজেন (O) আৰু নাইট্ৰজেনৰ দ্বাৰা গঠিত। অৱশ্যে কিছুমান এমিন’ এছিডত ছালফাৰ (S)-ও পোৱা যায় (যেনে- চিষ্টাইন)। এমিন’ এছিডসমূহৰ গঠনত কাৰ্বক্সিল(-COOH) আৰু এমিন’(-NH2) কাৰ্যকৰী মূলকৰ উপস্থিতিয়ে ইয়াক আম্লিক আৰু ক্ষাৰকীয় গুন প্ৰদান কৰে। এনেদৰে আম্লিক আৰু ক্ষাৰকীয় গুন প্ৰদৰ্শন কৰা যৌগসমূহক এম্ফটেৰিক বা উভয়ৰ্ধমী যৌগ বোলা হয়।

## অনা-অপৰিহাৰ্য আৰু অপৰিহাৰ্য এমিন’ এছিড
[thumb|নাইজেৰিয়াৰ বিয়াফ্ৰা যুদ্ধত [কোৱাছিওৰকৰ ৰোগৰ দ্বাৰা অক্ৰান্ত এটি শিশু]]
মানুহ তথা উচ্চস্তৰৰ প্ৰাণীসমূহে আত্মসংশ্লেষণৰ দ্বাৰা শৰীৰৰ বাবে মাত্ৰ দহ বিধ এমিন’ এছিড সংশ্লেষণ কৰিব পাৰে। এই এমিন’ এছিডসমূহক অনা-অপৰিহাৰ্য এমিন’ এছিড বোলা হয়। শৰীৰৰ বাবে প্ৰয়োজনীয় বাকী দহবিধ এমিন’ এছিডক অপৰিহাৰ্য এমিন’ এছিড বোলা হয়। অপৰিহাৰ্য এমিন’ এছিডৰ অভাৱে শৰীৰত বিভিন্ন ৰোগ (যেনে- কোৱাছিওৰকৰ ৰোগ) সৃষ্টি কৰে।

## ২০ বিধ এমিন’ এছিড
মানুহৰ ক্ষেত্ৰত অপৰিহাৰ্য - অনা অপৰিহাৰ্য এমিন’ এছিডসমূহ

(*) কিছুমান ক্ষেত্ৰত অপৰিহাৰ্য

## তথ্য সংগ্ৰহ

শ্ৰেণী:জৈৱ যৌগ
শেৱালি ফুল

**শেৱালি ফুল**  হ’ল *নিক্টান্থেস* (*Nyctanthes*) ৰ অন্তৰ্গত এবিধ ফুল। ইয়াক দক্ষিণ এচিয়াৰ দক্ষিণ-পূৰ্ব থাইলেণ্ডৰ পৰা পশ্চিমে বাংলাদেশ, ভাৰত, উত্তৰে নেপাল, আৰু পূৱে পাকিস্তান পৰ্যন্ত দেখা পোৱা যায়। এই ফুল পশ্চিমবঙ্গৰ আৰু থাইলেণ্ডৰ কাঞ্চনাবুৰি প্ৰদেশৰ ৰাষ্ট্ৰীয় ফুল। শেৱালি ফুলৰ গা-গছজোপা নৰম ধূসৰ ছাল বা বাকলি বিশিষ্ট আৰু এই গছ ১০ মিটাৰ পৰ্যন্ত দীঘল হব পাৰে। গছডালৰ পাতসমূহ ৬-৭ চেণ্টিমিটাৰ দীঘল। ইয়াৰ ফল চেপেটা আৰু বাদামী হৃদপিণ্ড আকৃতিৰ। ফলৰ ব্যাস প্ৰায় ২ চেণ্টিমিটাৰ আৰু এটি দুই ভাগত বিভক্ত। প্ৰতিটো ভাগত এটাকে বীজ থাকে।  এই ফুল শৰৎকালত ফুলা দেখা যায়। ফুলসমূহ ৰাতি ফুলি ৰাতিপুৱা গছৰপৰা সৰি পৰে। 

## নাম আৰু প্ৰতীক
**বৈজ্ঞানিক নাম:** *Nyctanthes arbor-tristis* **সাধাৰণ নাম:** শেৱালি ফুল
লেটিন *Nyctanthes*-ৰ অৰ্থ হ’ল “সন্ধিয়া ফুলা” আৰু *arbor-tristis*-ৰ অৰ্থ হ’ল “বিষণ্ন গছ”। সন্ধিয়া ফুলা আৰু ৰাতিপুৱা সৰি পৰা কাৰণে কেতিয়াবা ইয়াক "tree of sorrow" বা "দুখৰ গছ"-বুলিও কোৱা হয়। এইখন শেৱালী ফুলৰ গছ ৰোমান্টিক চৰিত্ৰৰ আভাষ দিয়ে।
 

## প্ৰচলিত নাম

* অসমীয়াত শেৱালি
* ইংৰাজীত নাইট-ফ্লাৱাৰিং জেছমিন (Night-flowering Jasmine)
* নেপালীত পাৰিজাত ফুল (पारिजात फूल) বা ছিংগাৰেই (Singgarei)
* বাংলাত শেফালী বা শিউলি
* হিন্দীত পাৰিজাত (पारिजात), প্ৰাজক্তা (प्राजक्ता), হৰশৃংগাৰ (हरशृंगार)
* তেলুগুত পাৰিজাথম (పారిజాతము) বা পাগাডামাল্লে (పగడమల్లి)
* কানাড়াত পাৰিজাত (ಪಾರಿಜಾತ) বা গ'লি (ಗೋಳಿ)
* মাৰাঠীত পাৰিজাত (पारिजात), পাৰিজাতক (पारिजातक) বা প্ৰাজক্তা (प्राजक्त)
* তামিলত পাভাজা মল্লি (பவழ மல்லி)
* মালায়ালামত পাভিজা মল্লি
* ওড়িয়াত শেফালী (ଶେଫାଳି) বা গঙ্গশিউলী (ଗଙ୍ଗଶିଉଳୀ)
* সিংহলত শেপালীকা (සේපාලිකා)
* অবধী, ভোজপুৰী আদি ভাষাত হৰসিংগাৰ (हरसिंगार)
* পঞ্জাবীত হাৰ সিংগাৰ (ਹਾਰ ਸਿੰਗਾਰ)
* গুজৰাটীত পাৰিজাত (પારિજાત)
*কোংকণীত পাৰিজত (पारिजत)
* সংস্কৃতত পাৰিজাত (पारिजात)

## প্ৰতীক
শেৱালি ফুল ভাৰতৰ পশ্চিমবঙ্গ আৰু থাইলেণ্ডৰ কাঞ্চনাবুৰিৰ ৰাষ্ট্ৰীয় ফুল। 

## ব্যৱহাৰ
প্ৰাচীন কালৰে পৰা ই মেলেৰিয়াসদৃশ জ্বৰৰ ঔষধ হিচাপে ভাৰতবৰ্ষত ব্যৱহাৰ হৈ আহিছে। এই ফুল হালধীয়া ৰঙ তৈয়াৰ কৰাত ব্যৱহাৰ কৰা হয়। ইয়াৰ ফুলসমূহ শুকুৱাই বহুদিনলৈ সংৰক্ষণ কৰি পিছত প্ৰয়োজন অনুসৰি ব্যৱহাৰ কৰিব পাৰি। ইয়াৰ উপৰিও ইয়াক চুলি, শালমন, মূৰৰ বিষ-ঘূৰণী, পেটৰ কৃমি ইত্যাদিৰ বেমাৰত ব্যৱহাৰ কৰা হয়। 

## চিত্ৰমালা

Image:Fruit of Night Jasmine Flower, Assam, India IMG 5371.jpg|শেৱালি গছৰ গুটি, অসম, ভাৰত
Image:Leaf of Night Jasmine Flower, Assam, India IMG 5258.jpg|শেৱালি গছৰ পাত, অসম, ভাৰত
Image:Trunk of Night Jasmine Flower, Assam, India IMG 5257.jpg|শেৱালি গছৰ গা-গছ, অসম, ভাৰত
File:Nyctanthes arbor-tristis flower bud, Burdwan, West Bengal, India 22 09 2012.jpg|শেৱালি ফুলৰ কলি, পশ্চিম বংগ, ভাৰত
File:Trunk of the Parijat plant (Nyctanthes arbor-tristis), Kolkata, India - 20070130.jpg|শেৱালি ফুলৰ গা-গছ


## তথ্য উৎস

শ্ৰেণী:ফুল 
শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
ইৰাক

**ইৰাক**  চৰকাৰীভাৱে **ইৰাক প্ৰজাতন্ত্ৰ** (Arabic:  **), এখন পশ্চিম এছিয়াৰ ৰাষ্ট্ৰ। ইয়াৰ চাৰিসীমা হৈছে, উত্তৰে তুৰষ্ক, পূৱে ইৰাণ, দক্ষিণপূৱত কুৱেট, দক্ষিণে চৌদি আৰৱ, দক্ষিণপশ্চিমত জৰ্দান আৰু পশ্চিমে ছিৰিয়া। ইয়াৰ দক্ষিণাঞ্চল আংশিক ভাবে আৰব উপদ্বীপৰ ভিতৰত পৰে। ৰাষ্ট্ৰখনৰ ৰাজধানী বাগদাদ দেশৰ মধ্যভাগত অৱস্থিত আৰু এইখনেই দেশখনৰ বৃহত্তম নগৰ। ইৰাকৰ বৃহত্তম ভাষিক গোষ্ঠী হৈছে আৰব আৰু কুৰ্ড। অন্যান্য ভাষিক গোষ্ঠীবোৰ হৈছে এছিৰিয়ান, য়াজিদি, আৰ্মেনিয়ান, মনডিয়েনছ, চাৰকেছিয়ান, আৰু কাৱলিয়া। দেশখনৰ মুঠ জনসংখ্যাৰ প্ৰায় ৯৫% নাগৰিক মুছলমান, আৰু অবশিষ্ট ৫% লোক খ্ৰীষ্টান, য়াৰ্ছান, য়াজিদি, আৰু মনডেনি ধৰ্মাৱলোম্বী। 

পাৰস্য উপসাগৰৰ উত্তৰাংশত ইৰাকৰ এক ঠেক উপকূল আছে যাৰ দৈৰ্ঘ্য প্ৰায়  হ'ব। দেশখনৰ মেছ'পটেমিয়ান এলোভিয়েল সমভূমিৰ উত্তৰ পশ্চিম সীমান্তত জাগ্ৰছ পৰ্বত মালা, আৰু পূৱ অঞ্চল হৈছে ছিৰিয়া মৰুভূমি। দুখন প্ৰধান নদী, টাইগ্ৰিছ আৰু ইউফ্ৰেটিছ, ইৰাকৰ মধ্যভাগেদি দক্ষিণলৈ পাৰ্ছিয়ান গ'ল্ফৰ কাষত ছাট আল-আৰৱলৈ বৈ গৈছে। এই নদী দুখনে ইৰাকৰ ভূমিভাগ উৰ্বৰ কৰি ৰাখে। 

## তথ্য সংগ্ৰহ

শ্ৰেণী:এছিয়াৰ দেশ‎
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
কপিল বৰা

**কপিল বৰা** () অসমৰ এগৰাকী মঞ্চ আৰু চলচ্চিত্ৰ অভিনেতা আৰু আকাশবাণীৰ ভাষ্য শিল্পী। তেওঁ অভিনয় জীৱনৰ আৰম্ভ কৰে বিদ্যুৎ চক্ৰৱৰ্তীৰ অসমীয়া চলচ্চিত্ৰ 'গুণ গুণ গানে গানে' ৰ (২০০২) জৰিয়তে। 

## শিক্ষা
তেওঁ গুৱাহাটীৰ ডন বস্ক' বিদ্যালয়ৰ পৰা স্কুলীয়া শিক্ষা গ্ৰহণ কৰি কটন মহাবিদ্যালয়ৰ পৰা কলেজীয়া শিক্ষা সমাপ্ত কৰে। তেওঁ গুৱাহাটীৰ হেঙেৰাবাৰীত ভাতৃ আৰু পিতৃ-মাতৃৰ সৈতে বসবাস কৰে।

## অভিনয় জীৱন
### চলচ্চিত্ৰ
কপিল বৰাই বহু সংখ্যক অসমীয়া চলচ্চিত্ৰত অভিনয় কৰিছে। তেওঁ বিদ্যুৎ চক্ৰৱৰ্তীৰ সফল ছবি *গুণ গুণ গানে গানে* ৰ (২০০২) জৰিয়তে চলচ্চিত্ৰ জগতত খোজ দিয়ে। সেই বছৰেই তেওঁৰ অন্য এখন চলচ্চিত্ৰ বাণী দাস পৰিচালিত *[[মন (চলচ্চিত্ৰ)|মন]]* মুক্তি লাভ কৰে। ইয়াৰোপৰি তেওঁৰ উল্লেখযোগ্য অন্যান্য চলচ্চিত্ৰ সমূহ হৈছে *[[বিধাতা (চলচ্চিত্ৰ)|বিধাতা]]* (২০০৩), *অস্তৰাগ* (২০০৫), *[[অহিৰ ভৈৰৱ]]* (২০০৭), *কাদম্বৰী* (২০০৮), *জীৱন বাটৰ লগৰী* (২০০৯), *[[জেতুকা পাতৰ দৰে (চলচ্চিত্ৰ)|জেতুকা পাতৰ দৰে]]* (২০১১), *[[দুৱাৰ (চলচ্চিত্ৰ)|দুৱাৰ]]* (২০১৩), *[[ৰাগ - দ্য ৰিদম অৱ লাভ]]* (২০১৪), *[[অজেয়]]* (২০১৪) ইত্যাদি। *দুৱাৰ* ত কৰা সুন্দৰ অভিনয়ৰ বাবে তেওঁ সমালোচকৰ প্ৰশংসা বুটলিবলৈ সক্ষম হৈছিল। 

### চলচ্চিত্ৰপঞ্জী

### মঞ্চ নাটক আৰু টেলিভিজন
তেওঁ মঞ্চ নাটকৰ লগতো জড়িত। তেওঁৰ এখন উল্লেখযোগ্য নাট হৈছে জেৰিফা ৱাহিদৰ সৈতে অভিনীত 'নৰকৰ গোপন কক্ষত'। এই নাটখন ৰবীন্দ্ৰ ভৱনত প্ৰদৰ্শিত হৈছিল। সৰু পৰ্দাতো কপিল বৰাই দুই এখন ধাৰাবাহিকত অভিনয় কৰিছে। তাৰ ভিতৰত গুৱাহাটী দূৰদৰ্শনত প্ৰদৰ্শিত সঞ্জীৱ হাজৰিকাৰ দ্বাৰাৰ পৰিচালিত হিন্দী ধাৰাবাহিক 'মানুষী' আৰু নিউজ লাইভত প্ৰদৰ্শিত অসমীয়া ধাৰাবাহিক 'নিয়ৰৰ ফুল' উল্লেখযোগ্য। 

### ভ্ৰাম্যমাণ থিয়েটাৰ
তেওঁ ভ্ৰাম্যমাণৰ মঞ্চলৈ আহে আশীৰ্বাদ থিয়েটাৰৰ যোগেদি। তাৰ পিছত তেওঁ ৰাজমহল থিয়েটাৰটো অভিনয় কৰে। 

## তথ্য সংগ্ৰহ

শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
শ্ৰেণী:অভিনয় শিল্পী
বাগদাদ

**বাগদাদ** হৈছে ইৰাকৰ ৰাজধানী। ২০১১ চনত ইয়াৰ জনসংখ্যা আছিল প্ৰায় ৭২,১৬,০৪০ জন, সেই অনুসৰি ই ইৰাকৰ সৰ্বাধিক জনবহুল নগৰ, আৰৱ বিশ্বৰ দ্বিতীয় সৰ্বাধিক (কাইৰো আৰু ইজিপ্তৰ পিছত) আৰু ইৰাণ আৰু তেহৰাণৰ পিছত এছিয়াৰো দ্বিতীয় সৰ্বাধিক জনবহুল নগৰ।
বাগদাদ নগৰ খন টাইগ্ৰীছ নদীৰ তীৰত অৱস্থিত। ই ইছলামিক বিশ্বৰ এখন অতি সাংস্কৃতিক, ব্যৱসায়িক আৰু শৈক্ষিকভাৱে গুৰুত্বপূৰ্ণ কেন্দ্ৰ। হাউছ অৱ ৱিজড'ম (House of Wisdom) ৰ দৰে বহুকেইখন উন্নত শিক্ষা প্ৰতিষ্ঠানেৰে সৈতে বিশ্বজুৰি "শিক্ষাৰ কেন্দ্ৰ" হিচাপে বাগদাদৰ এটা ভাল নাম আছে। আনুমানিক প্ৰায় ১২ লাখ জনসংখ্যাৰে সৈতে নগৰ খনক মধ্য যুগৰ পৃথিৱীৰ আটাইতকৈ জনবহুল নগৰ বুলি বিবেচনা কৰা হৈছিল। ১২৫৮ চনত মোগল সাম্ৰাজ্যৰ দ্বাৰা নগৰ খন ধংশ কৰা হৈছিল।

### শিক্ষা
বাগদাদ চহৰখন শিক্ষাৰ ক্ষেত্ৰত অতি আগবঢ়া। ১২২৭ চনত আব্বাছিদ কেলিফ আল-মুস্তানছিৰে মুস্তানছিৰিয়া মাদ্ৰাছা (Mustansiriya Madrasah) নামেৰে প্ৰতিস্থা কৰা মাদ্ৰাছখনৰ নাম ১৯৬৩ চনত মুস্তানছিৰিয়া বিশ্ববিদ্যালয় হিচাপে পুনৰ্নামকৰণ কৰা হয়। ইয়াৰ বাগদাদ বিশ্ববিদ্যালয় খন হৈছে ইৰাকৰ আটাইতকৈ বৃহৎ আৰু আৰৱ বিশ্বৰ দ্বিতীয় বৃহত্তম বিশ্ববিদ্যালয়।

### বিশ্বিদ্যালয়সমূহ
* আল-মুস্তানছিৰিয়া বিশ্ববিদ্যালয় (Al-Mustansiriya University)
* ইৰাকী বিশ্ববিদ্যালয় (Iraqi University
* নাহৰেইন বিশ্ববিদ্যালয় (Nahrain University)
* বাগদাদ বিশ্ববিদ্যালয় (University of Baghdad)
* কাৰীকৰি বিশ্ববিদ্যালয়, ইৰাক (University of Technology, Iraq)

## সংস্কৃতি

আৰৱৰ বৃহত্তৰ সংস্কৃতিৰ পথাৰ খনত বহু বিখ্যাত লিখক, সংগীত শিল্পী তথা অভিনেতাৰ অৱদানেৰে বাগদাদে অতীজৰে পৰা এক গুৰুত্বপূৰ্ণ ভূমিকা পালন কৰি আহিছে। এনে কেইজনমান উল্লেখযোগ্য কবি আৰু গায়ক হৈছে, নিজাৰ কুব্বানি, ওম কুলথুম, ফিৰোজ, ছালাহ আল-হামদানী, ইলাম আল-মাডফি আদি।

## ক্ৰীড়া
বাগদাদ হৈছে ইৰাকৰ বহুকেইটা সফল ফুটবল দলৰ গৃহচহৰ, যেনে- আল-ছ'ৰটা (পুলিচ), আল-কুৱা আল-জাৱিয়া (বায়ু সেনা), আল জাৱা, আৰু টালাবা (শিক্ষাৰ্থী) আদি। ১৯৬৬ চনত মুকলি কৰা আল-ছাব ষ্টেডিয়াম হৈছে বাগদাদৰ আটাইতকৈ ডাঙৰ ক্ৰীড়াংগন। ইয়াৰোপৰি অন্য এখন বৃহৎ ক্ৰীড়াংগন নিৰ্মানৰত অৱস্থাত আছে।

প্ৰথম বিশ্বযুদ্ধৰ সময়ৰে পৰা বাগদাদত এক পৰম্পৰাগত ঘোঁৰা দৌৰ প্ৰতিযোগিতা অনুস্থিত হৈ আহিছে। বাগদাদীসকলে ইয়াক সৰলভাৱে "ৰেচেছ" বুলিয়ে কয়। এই খেলখনৰ লগত জুৱাখেল জড়িত থকা বাবে খেলখন বন্ধ কৰিবলৈ কিছু ইছলামিয়ে হেঁচা প্ৰয়োগ কৰি আহিছে বুলি অভিযোগ কৰা দেখা যায়।

## প্ৰধান পথসমূহ

*হাইফা পথ
*ছালিহিয়া আৱাসিক অঞ্চল - কেন্দ্ৰীয় বাগদাদৰ আল ছিনাক দলঙৰ কাষত অৱস্থিত, ইয়াৰ উত্তৰে আল-মাঞ্চুৰ হোটেল আৰু দক্ষিণে আল-ৰছিদ হোটেল আছে।
*হিল্লা পথ – য়াৰমুকৰ মাজেৰে বাগদাদৰ দক্ষিণলৈ গৈছে
*কেলিফ্চ পথ – ঐতিহাসিক মস্ক আৰু গীৰ্জাৰ দিশত
*ছাডোন পথ – লিবাৰেচন স্কোৱাৰৰ পৰা মাছবাহলৈ
*মহম্মদ আল-কুছিম ঘাইপথ আধামিয়াহৰ কাষত
*আবু নোৱাছ পথ
*ডামাছকাছ পথ ‌- ডামাছকাছ স্কোৱেৰৰ পৰা বাগদাদ এয়াৰপৰ্ট পথলৈ
*মুটানাব্বি পথ – আৰবী কবি আল-মুটানাব্বিৰ নামৰে
*ৰাবিয়া পথ
*আৰ্বাটাছ টামুজ (১৪ জুলাই) পথ (ম'ছুল পথ)
*মুথানা আল-ছাইবানী পথ
*বৰ ছায়ীদ (পৰ্ট ছৈয়দ) পথ
*থাওৰা পথ
*আল কুৱানাট পথ
*আল খাত আল ছাৰেয়া
*আল ছিনা পথ
*আল নিধাল পথ
*আল ৰছিদ পথ
*আল জামহুৰয়া পথ – চিটি চেণ্টাৰ বাগদাদ
*ফালাষ্টিন পথ
*টাৰিক এল মোৱাস্কাৰ – (আল ৰছিদ কেম্প পথ)
*আখ্ৰট পথ
*বাগদাদ বিমানবন্দৰ পথ 

## ভগ্নী চহৰসমূহ
* আমান, জৰ্ডান
* বেইৰুট, লেবানন
* ডুবাই, আৰৱ
* পিয়ং ইয়াং, উত্তৰ কোৰিয়া

## তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:ৰাজধানী
মানৱ ভূগোল

ভূগোলৰ এটা প্ৰধান ভাগ হৈছে মানৱ ভূগোল। ইয়াত মূলতঃ মানুহ আৰু পৰিৱেশৰ আন্তঃসম্পৰ্কৰ ভৌগোলিক  অধ্যয়ন কৰা হয়। মানৱীয় কাম কাজক কেন্দ্ৰ কৰি ভূগোলৰ এইটো শাখাৰ জন্ম হৈছে। জাৰ্মান ভূগোলবিদ ফ্ৰেডৰিক ৰাটজেলক মানৱ ভূগোলৰ পিতৃ বুলি কোৱা হয়। 

## পৰিসৰ
মানুহৰ ক্ৰিয়া কলাপ,অৰ্হতা আৰু ধ্যান -ধাৰণা প্ৰভৃতিৰ লগত প্ৰাকৃতিক পৰিৱেশৰ আন্তঃসম্পৰ্ক আৰু সকলোধৰণৰ মানৱীয় ক্ৰিয়াকাণ্ডৰ ক্ষেত্ৰীয় তথা কালানুক্ৰমিক লক্ষণসমূহ মানৱ ভূগোলৰ পৰিসৰৰ অন্তৰ্ভুক্ত। 

## দাৰ্শনিক দৃষ্টিভংগী
 মানৱ ভূগোলৰ মুখ্য দৃষ্টিভংগী দুটা হ'ল 
### পৰিৱেশ নিৰ্ণয়বাদ
নিৰ্ণয়বাদৰ মতে, প্ৰাকৃতিক পৰিৱেশৰ দ্বাৰা জীৱজগত নিয়ন্ত্ৰিত হৈ আছে। প্ৰাকৃতিক পৰিৱেশ অঞ্চলভেদে ভিন ভিন হোৱাৰ বাবেই পৃথিৱীৰ বিভিন্ন অঞ্চলৰ মানুহৰ কৰ্মৰাজীতো ভিন্নতা দেখা যায়। আমেৰিকাৰ ভূগোলবিদ এলেন চাৰ্চিল চেম্পলে এই মতবাদ প্ৰৱৰ্তন কৰিছিল। মেকিণ্ডাৰ,ডেভিচ, ৰবাৰ্ট মিল আদি অন্য ভূগোলবিদ সকলেও  এই মতবাদ সমৰ্থন কৰিছিল। 
### সম্ভাব্যবাদ
সম্ভাব্যবাদৰ মতে ,মানুহে পৃথিৱীত নিজৰ বাঞ্ছিত পৰিৱেশ নিজেই গঢ় দিব পাৰে। নিজৰ সুবিধাৰ্থে মানুহে প্ৰাকৃতিক পৰিৱেশৰ সাল সলনি কৰি ব্যৱহাৰৰ উপযোগী কৰি লয়। ঘৰ-দুৱাৰ, ৰাস্তা ,দলং,খেতিপথাৰ,উদ্যোগ-প্ৰতিষ্ঠান, যান-বাহন আদি সকলোবোৰ এই সম্ভাব্যতাৰ ফলাফল। ফ্ৰান্সৰ ভূগোলবিদপল-ভিডেল-ডি-লা-ব্লাচি সম্ভাব্যবাদৰ প্ৰৱৰ্তক আছিল। মূলত দ্বিতীয় বিশ্বযুদ্ধৰ পাছৰ পৰা এই মতবাদে গা কৰি উঠিছিল। 

এই দুটা দৃষ্টিভংগীৰ উপৰিও নৱ্যনিৰ্ণয় বাদ নামেৰে অন্য এটা দৃষ্টিভংগী গ্ৰীফিট টেইলৰ নামৰবৃটিশ ভূগোলবিদ এজনে প্ৰৱৰ্তন কৰিছিল। তেওঁৰ মতে প্ৰকৃতিপ্ৰদত্ত সম্ভাৱনাৰ পৰিসৰতহে মানুহে নিজ সামৰ্থৰে পৰিৱেশৰ সাল-সলনি কৰিব পাৰে। প্ৰকৃতিৰ অনিষ্ট ঘটিলে মানুহৰ উন্নতিতো অন্তৰায় ঘটে। 

## মানৱ ভূগোলৰ প্ৰধান শাখা উপশাখা সমূহ
### জনসংখ্যা ভূগোল
ভূগোলৰ যি শাখাত কোনো এখন ঠাই বা ৰাষ্ট্ৰৰ জনসংখ্যা, জনসংখ্যাৰ গাঠনি, জনসংখ্যাৰ বৃদ্ধিৰ হাৰ, জন্ম-মৃত্যুৰ হাৰ, লিংগ অনুপাত, সাক্ষৰতা আদিবোৰ পুংখানুপুংখ ভাৱে অধ্যয়ন কৰা হয়, ভূগোলৰ সেই শাখাটোকে জনসংখ্যা ভূগোল বোলে।

### পৌৰ ভূগোল
ভূগোলৰ এই শাখাত নগৰ-মহানগৰ আদিৰ বিভিন্ন দিশ, যেনে- নগৰীয়া অঞ্চলৰ জনগাঁথনি, জনসংখ্যা, ঘনত্ব, বিতৰণ, নগৰ পৰিচালনা, উন্নয়নৰ পৰিকল্পনা, আদিৰ বিষয়ে বৈজ্ঞানিক দৃষ্টিভঙ্গীৰে পুংখানুপুংখ ভাৱে অধ্যয়ন কৰে, ভূগোলৰ সেই শাখাটোক পৌৰ ভূগোল বা নগৰীয়া ভূগোল বোলে।
### অৰ্থনৈতিক ভূগোল
#### কৃষি ভূগোল
#### উদ্যোগ ভূগোল
#### বাণিজ্য ভূগোল
#### পৰ্যটন ভূগোল
#### আচৰণ ভূগোল
#### কল্যাণ ভূগোল
### সমাজ ভূগোল
#### সাংস্কৃতিক ভূগোল
#### ঐতিহাসিক ভূগোল
#### চিকিৎসা ভূগোল
#### ভূ-ৰাজনীতি
#### লিংগৰ ভূগোল
### ৰাজনৈতিক ভূগোল
#### নিৰ্বাচন ভূগোল
#### প্ৰতিৰক্ষা ভূগোল
#### প্ৰশাসন ভূগোল

শ্ৰেণী:ভূগোল
মিডিয়াৱিকি

**মিডিয়াৱিকি** হৈছে এক মুক্তউৎসৰ ৱিকি ছফ্টৱেৰ পেকেজ, ইয়াক মূলতঃ ৱিকিকিপিডিয়াত ব্যৱহাৰ কৰা, পিএইচপি প্ৰ'গ্ৰামিং ভাষাত লিখা হ​য়। বৰ্তমান এই ছফ্টৱেৰটোৱে অব্যৱসায়িক প্ৰতিষ্ঠান, ৱিকিমিডিয়া প্ৰতিষ্ঠানৰ বিভিন্ন পৰিসেৱা আৰু প্ৰকল্পৰ কৃতকৰ্মকো সামৰি লয়; আনকি এই ৱেবছাইট অৰ্থাৎ অসমীয়া ৱিকিপিডিয়ায়েও এই ছফ্টৱেৰৰ জৰিয়তেই কাম কৰে।

## তথ্য সংগ্ৰহ

শ্ৰেণী:ছফ্টৱেৰ
জনপ্ৰব্ৰজন

মানুহে স্থায়ী বা অস্থায়ীভাৱে বাসস্থান সলাই এঠাইৰ পৰা আন এঠাইলৈ গমন কৰাকে **জনপ্ৰব্ৰজন** () বোলে। সহজ অৰ্থত জনপ্ৰব্ৰজন হৈছে এজন বা তাতোধিক ব্যক্তিয়ে যেতিয়া স্থায়ীৰূপে নাইবা দীৰ্ঘদিনৰ বাবে এখন ঠাইৰ পৰা আন এখন ঠাইলৈ বাসস্থান সলনি কৰে। সাধাৰণতে সম্পদ-অভাৱী () অঞ্চলৰ পৰা সম্পদশালী () অঞ্চললৈ জনপ্ৰব্ৰজন ঘটে। জনপ্ৰব্ৰজনৰ ফলত এটা অঞ্চলৰ জনসংখ্যাৰ হ্ৰাস-বৃদ্ধি হয়। জনপ্ৰব্ৰজন আৰম্ভ হোৱা এলেকাক জনপ্ৰব্ৰজনৰ উৎস আৰু যি স্থানলৈ জনপ্ৰব্ৰজন হয় সেই এলেকাক জনপ্ৰব্ৰজনৰ লক্ষ্যস্থল বোলে।

জনপ্ৰব্ৰজন কেতিয়াবা দেশৰ ভিতৰতে এঠাইৰ পৰা আন এঠাইলৈ আৰু কেতিয়াবা এখন দেশৰ পৰা আন এখন দেশলৈ সংঘটিত হয়। দেশৰ ভিতৰত হোৱা জনপ্ৰব্ৰজনক অভ্যন্তৰীণ প্ৰব্ৰজন () আৰু কোনো দেশৰ পৰা আন এখন দেশলৈ হোৱা জনপ্ৰব্ৰজনক বাহ্যিক প্ৰব্ৰজন () বুলি কোৱা হয়। বিশ্বজুৰী বাহ্যিক প্ৰব্ৰজনৰ তুলনাত অভ্যন্তৰীণ প্ৰব্ৰজন অনেক বেছি।

মানুহে অকলশৰে, বা পৰিয়ালৰ সৈতে অথবা বৃহৎ সংখ্যক লোকৰ গোটত জনপ্ৰব্ৰজন কৰিব পাৰে। জনপ্ৰব্ৰজন মূলতঃ চাৰি প্ৰকাৰৰ: আক্ৰমণ (), বিজয় (), উপনিৱেশীকৰণ (), আৰু অভিবাসন ()।

## প্ৰব্ৰজক
জনপ্ৰব্ৰজন কৰা লোকসকলক প্ৰব্ৰজক বোলা হয়। উৎসস্থলত জনপ্ৰব্ৰজনকাৰীক বহিঃপ্ৰব্ৰজক আৰু একেজন ব্যক্তিক লক্ষস্থলীত অন্তঃপ্ৰব্ৰজক বোলা হয়। জনপ্ৰব্ৰজনৰ ফলত উৎসস্থলত জনসংখ্যা হ্ৰাস পাই আৰু লক্ষস্থানত জনসংখ্যা বৃদ্ধি পাই।

## জনপ্ৰব্ৰজনৰ কাৰকসমূহ
মানুহে অধিক সুবিধা লাভৰ অৰ্থে নতুবা বিভিন্ন সা-সুবিধাৰ প্ৰতি আকৰ্ষিত হৈয়ে জনপ্ৰব্ৰজন কৰে। জনপ্ৰব্ৰজনৰ প্ৰধান কাৰক দুটা হ'ল আকৰ্ষণী কাৰক আৰু বিকৰ্ষণী কাৰক:

; আকৰ্ষণী কাৰক
যিবোৰ কাৰকে এটা অঞ্চললৈ মানুহক অন্য এটা অঞ্চলৰ পৰা জনপ্ৰব্ৰজন কৰিবলৈ উৎসাহ যোগাই বা আকৰ্ষণ কৰে সেইবোৰ কাৰকক আকৰ্ষণী কাৰক বোলে। যেনে: নিয়োগ সুবিধা, নিৰাপত্তা, উন্নত চিকিৎসা ব্যৱস্থা, শিক্ষা ব্যৱস্থা, সুলভ আৰু সহজ যাতায়তৰ সুবিধা, ভাল বজাৰ ব্যৱস্থা, স্বাস্থ্যকৰ পৰিৱেশ আদি।

; বিকৰ্ষণী কাৰক
যিবোৰ কাৰকে মানুহক এটা অঞ্চলৰ পৰা আন এটা অঞ্চললৈ জনপ্ৰব্ৰজন কৰিবলৈ বাধ্য কৰে সেইবোৰ কাৰকক বিকৰ্ষণী কাৰক বোলে। যেনে: নিবনুৱা সমস্যা, অনুন্নত শিক্ষা ব্যৱস্থা, যুদ্ধ, মহামাৰী, অস্বাস্থ্যকৰ পৰিৱেশ, যাতায়ত আৰু যোগাযোগৰ অসুবিধা, কৰ্মস্থানৰ অভাৱ আদি।

## জনপ্ৰব্ৰজনৰ প্ৰকাৰ
অভ্যন্তৰীণ প্ৰব্ৰজন বা অন্তৰ্দেশীয় জনপ্ৰব্ৰজন হ'ব পাৰে গাঁৱৰ পৰা গাঁওমুখী, আন্তঃআঞ্চলিক, গাৱঁৰ পৰা চহৰমুখী, চহৰৰ পৰা গাঁওমুখী, আন্তঃনগৰীয়, আৰু আন্তঃৰাজ্যিক।

সাময়িক জনপ্ৰব্ৰজনৰ প্ৰকাৰ: অঘৰী জনপ্ৰব্ৰজন, ঋতু জনপ্ৰব্ৰজন, আধুনিক ঋতু জনপ্ৰব্ৰজন, বৰ্ষানুবৰ্ষী
জনপ্ৰব্ৰজন।

## তথ্য সংগ্ৰহ

শ্ৰেণী:সমাজ বিজ্ঞান
শ্ৰেণী:প্ৰব্ৰজন
কল্পনা পাটোৱাৰী

**কল্পনা পাটোৱাৰী** () অসমৰ এগৰাকী ভাৰতীয় লোকগীত সংগীতশিল্পী। তেওঁ উস্তাদ গুলাম মুস্তাফা খানৰ অনুগামী আৰু সুধাকণ্ঠ ড৹ ভূপেন হাজৰিকা হৈছে তেখেতৰ অনুপ্ৰেৰণা। কল্পনা পাটোৱাৰীয়ে বহুতো সংখ্যক ভোজপুৰী গানৰ উপৰিও বলীউডৰ লগতে অসমীয়া চলচ্চিত্ৰতো কণ্ঠদান কৰিছে। তেওঁ এনডিটিভি ইমাজিনৰ সংগীতৰ ৰিয়েলিটী শ্ব' *জুনুন: কুচ্চ কৰ দিখানে কা* (২০০৮) টো অংশগ্ৰহণ কৰিছিল। তেওঁ কণ্ঠদান কৰা চলচ্চিত্ৰ সমূহৰ ভিতৰত বলীউডৰ *ৱেলকাম*, *বিল্লু*, *আক্ৰোশ*, *আৰ. ৰাজুকুমাৰ* আৰু অসমীয়া চলচ্চিত্ৰ *[[কন্যাদান (চলচ্চিত্ৰ)|কন্যাদান]]*, *[[অহেতুক]]* আৰু *[[ৰণাংগন]]* উল্লেখযোগ্য।

তেওঁ অসমীয়া লোক সংগীতৰ শিক্ষা গ্ৰহণ কৰিছিল তেখেতৰ পিতৃ তথা লোক সংগীতশিল্পী বিপিন পাটোৱাৰীৰ পৰা। ইয়াৰোপৰি তেওঁ লক্ষ্ণৌৰ ভাতখাণ্ডে সংগীত প্ৰতিষ্ঠানৰ পৰা ভাৰতীয় শাস্ত্ৰীয় সংগীতৰ শিক্ষা লৈছিল। তেওঁ যথেষ্ট সংখ্যক লোক সংগীত চৰ্চা কৰিছে যদিও ভোজপুৰী সংগীত জগতত এক বিশেষ স্থান দখল কৰিবলৈ সক্ষম হৈছিল। তেওঁ ভোজপুৰী সংগীতৰ বিভিন্ন প্ৰকাৰ যেনে উৰ্বি, পাচ্ৰা, কাজ্ৰি, চোহাৰ, বিবাহ গীত, চাইতা নৌতাংকী আদিক ন-ৰূপ দি প্ৰদৰ্শিত কৰিছে।

## সংগীতপঞ্জী

### মাৰাঠী চলচ্চিত্ৰৰ গান

### অসমীয়া চলচ্চিত্ৰৰ গান

### বাংলা চলচ্চিত্ৰৰ গান

## তথ্য সংগ্ৰহ

## বাহ্যিক সংযোগ
*কল্পনা পাটোৱাৰীৰ ফেচবুক পৃষ্ঠা

শ্ৰেণী:অসমৰ কণ্ঠশিল্পী
শ্ৰেণী:ভাৰতীয় কণ্ঠশিল্পী
শ্ৰেণী:জীৱিত ব্যক্তি
শ্ৰেণী:ভোজপুৰী চলচ্চিত্ৰৰ অভিনেত্ৰী
কৰাচী

**কৰাচী** ( / ALA-LC:  ) পাকিস্তানৰ সৰ্ববৃহৎ তথা আটাইতকৈ জনবহুল চহৰ আৰু সিন্ধু প্ৰদেশৰ ৰাজধানী। তদুপৰি কৰাচী পৃথিৱীৰ ভিতৰতে ষষ্ঠ জনবহুল চহৰ। এই চহৰখন পাকিস্তানৰ মূল সাগৰীয় বন্দৰ আৰু বাণিজ্য কেন্দ্ৰ। এই চহৰৰ সদাব্যস্ত নিশাৰ জীৱনৰ বাবে কৰাচীক *City of Lights* বুলিও আখ্যা দিয়া হয়। কৰাচীৰ নগৰীয়া অঞ্চলৰ জনসংখ্যা ২০১৩ চনৰ লোকপিয়ল অনুসৰি প্ৰায় ২৩.৫ মিলিয়ন আৰু মাটিকালি ৩৫২৭ বৰ্গ কিলোমিটাৰ। এই চহৰৰ জনবসতিৰ ঘনত্ব প্ৰতি বৰ্গ কিলোমিটাৰত ৬০০০ জন। 

কৰাচী বিশ্বৰ সপ্তম সৰ্ববৃহৎ চহৰ আৰু মুছলমান লোকৰ বসতিপূৰ্ণ সৰ্ববৃহৎ চহৰ। এই চহৰখন পাকিস্তানৰ বেংকিং, উদ্যোগ, বেহা-বেপাৰ আদি সকলো অৰ্থনৈতিক কাৰ্য্যৰ কেন্দ্ৰ। এই চহৰতে পাকিস্তানৰ প্ৰভাৱশালী উদ্যোগসমূহ অৱস্থিত। তদুপৰি এই চহৰখন দক্ষিণ এছিয়াৰ উচ্চশিক্ষাৰো এক কেন্দ্ৰস্থানৰূপে পৰিগণিত হৈছে।

কৰাচীক বিটা ৱৰ্ল্ড চহৰ ৰূপেও গণ্য কৰা হয়। ইছলামাবাদৰ পূৰ্বেই এই চহৰ পাকিস্তানৰ ৰাজধানী আছিল। এই দেশৰ সৰ্ববৃহৎ বন্দৰ কৰাচী বন্দৰ (Port of Karachi) আৰু বিন কাছিম বন্দৰ (Port Bin Qasim) ইয়াতে অৱস্থিত।

এই মহানগৰ আৰৱ সাগৰৰ উপকূলত অৱস্থিত। ২০০৯ চনত কৰাচীৰ মুঠ ঘৰুৱা উৎপাদন (GDP) প্ৰায় ৭৮ বিলিয়ন ডলাৰ হৈছিল আৰু ২০২৫ চনলৈ ই ১৯৩ বিলিয়ন দলাৰলৈ বৃদ্ধি পাব বুলি আশা কৰা হৈছে।

## আলোকচিত্ৰৰ ভঁৰাল

File:Port-Grand-Karachi-03.jpg|প’ৰ্ট গ্ৰেণ্ড কম্প্লেক্সত ফোঁৱাৰা 
File:Port Grand 01.JPG|প’ৰ্ট গ্ৰেণ্ড ফুড আলি
File:Park in Shadman Town, Karachi.jpg|ছাদমান চহৰত উদ্যান 
File:Chaukundi1.JPG|চৌখণ্ডী কবৰস্থান
File:Karachi Mandir.jpg|স্বামীনাৰায়ণ মন্দিৰ
File:Bagh-e-Qasim Karachi.jpg|মাজৰাতি চিভিউ, ক্লিফটন বেলাভূমিত বাগ ইব্নে কাচিম। 
File:IICROAD.jpg|আই. আই. চৌন্দীগড় পথ
|কোৰঙ্গী পথ
File:FishingshipsatKarachiHarbour.JPG|কৰাচীৰ বন্দৰত মাছমৰীয়া নাও। 
File:Clifton beach karachi.jpg|চিভিউ, ক্লিফটন বেলাভূমি
|মহাকাশৰ পৰা কৰাচী
File:Karachi Streetshots.jpg|কৰাচীত আলি
File:Manora Beach 1100641.JPG|মনোৰা বেলাভূমি


## তথ্যসূত্ৰ

## বাহ্যিক সংযোগ

* 
* 

শ্ৰেণী:পাকিস্তানৰ নগৰ-মহানগৰ
ৰাজীৱ গান্ধী স্বাস্থ্য বিজ্ঞান বিশ্ববিদ্যালয়

**ৰাজীৱ গান্ধী স্বাস্থ্য বিজ্ঞান বিশ্ববিদ্যালয়** বাংগালোৰত অৱস্থিত এখন স্বাস্থ্য বিজ্ঞানৰ বিশ্ববিদ্যালয়।‌ এই বিশ্ববিদ্যালয়খনি  কৰ্ণাটক চৰকাৰে ১৯৯৬ চনত সমগ্ৰ কৰ্ণাটক ৰাজ্যৰ চিকিৎসা বিজ্ঞানৰ শিক্ষা আৰু ইয়াৰ মানদণ্ড উন্নতৰ হেতুকে স্থাপন কৰে।‌

শ্ৰেণী:ভাৰতৰ শৈক্ষিক প্ৰতিষ্ঠান
বেংগালুৰু

**বেংগালুৰু** (পূৰ্বে **বাংগালোৰ**, . ['beŋgəɭuːru]) ভাৰতৰ কৰ্ণাটক ৰাজ্যৰ ৰাজধানী। এই চহৰক "ভাৰতৰ চিলিকন ভ্যেলী" বুলি জনা যায়। 
## ভূগোল
বেংগালুৰু দক্ষিণ ভাৰতৰ কৰ্ণাটক ৰাজ্যৰ দক্ষিণ-পূব দিশত সমুদ্ৰ পৃষ্ঠৰ পৰা ৯০০ মিটাৰ (৩০০০ ফুট) উচ্চতাত অৱস্থিত। ই দাক্ষিণাত্য মালভূমি অঞ্চলৰ অন্তৰ্গত। চহৰখনৰ মাটিকালি প্ৰায় ৭০৯ বৰ্গ কিলোমিটাৰ। ২০১১১ চনৰ লোকপিয়ল অনুসৰি চহৰখনৰ মুঠ জনসংখ্যা প্ৰায় ৮৫ লাখ। জনসংখ্যাৰ হিচাপ অনুসৰি বেংগালুৰু ভাৰতৰ পঞ্চম বৃহৎ মহানগৰ আৰু বিশ্বৰ অষ্টাদশ বৃহৎ চহৰ। বেংগালুৰু ভাৰতৰ তথ্য প্ৰযুক্তিৰ প্ৰধান কেন্দ্ৰ হোৱা বাবে দেশৰ বিভিন্ন প্ৰান্তৰ লোক ইয়ালৈ জীৱিকাৰ বাবে আহে। 

## অৰ্থনীতি
বেংগালুৰু ভাৰতৰ তথ্য প্ৰযুক্তি শিল্পৰ ৰাজধানী। দেশৰ তথ্য প্ৰযুক্তি শিল্পত বেংগালুৰুৱে এক গুৰুত্বপূৰ্ণ ভূমিকা পালন কৰা বাবে ই ভাৰতৰ ছিলিকন উপত্যকা নামেৰে পৰিচিত। ভাৰতীয় মহাকাশ গৱেষণা সংস্থা (ইচৰো), ভাৰতীয় তথ্য প্ৰযুক্তিৰ প্ৰতিষ্ঠান ৱিপ্ৰ', ইনফ'চিছৰ দৰে প্ৰতিষ্ঠানৰ মুখ্য কাৰ্যালয় অৱস্থিত। এই চহৰত ২০০০ তকৈও অধিক তথ্য প্ৰযুক্তিৰ প্ৰতিষ্ঠান আছে। কৃষি আৰু উৎপাদন শিল্প থকাৰ উপৰিও তথ্য প্ৰযুক্তিৰ শিল্প হৈছে কৰ্ণাটকৰ অৰ্থনীতিৰ প্ৰধান চালিকা শক্তি। ভাৰতৰ প্ৰসিদ্ধ শিক্ষানুষ্ঠান আৰু গৱেষণা প্ৰতিষ্ঠান ভাৰতীয় বিজ্ঞান প্ৰতিষ্ঠান, ইণ্ডিয়ান ইনষ্টিটিউট অব্ মেনেজমেণ্ট, বাংগালোৰ, হিন্দুস্তান এৰ'ন'টিক্স লিমিটেড, ভাৰত ইলেক্ট্ৰ'নিকছ্ আদি বেংগালুৰু চহৰতেই অৱস্থিত। 

## পৰিবহণ
### স্থলপথ
বেংগালুৰু চহৰখনৰ ভিতৰত কেইবাটাও বাছ টাৰ্মিনেল আছে। চহৰখনৰ ভিতৰত বি. এম. টি. চি. ৰ যথেষ্ট সংখ্যক বাছে চলাচল কৰে। এইবোৰৰ ভিতৰত শীত তাপ নিয়ন্ত্ৰীত ভলভোৰ বাছসমূহো অন্যতম। সেইসমূহৰ ভিতৰত কিছু সংখ্যক বিমানবন্দৰৰ পৰাও চহৰখনৰ বিভিন্ন প্ৰান্তলৈ যাতায়ত কৰে। 

### ৰেলপথ
বেংগালুৰু ভাৰতীয় ৰেলৰ দক্ষিণ-পশ্চিম ৰে'লৱে মণ্ডলৰ অন্তৰ্গত। ইয়াৰ প্ৰধান ৰেল ষ্টেচন দুটা হৈছে বেংগালুৰু চিটি জংচন আৰু য়ছৱন্তপুৰ জংচন। আনহাতে ক্ষিপ্ৰ ৰেলসেৱা বাংগালোৰ মেট্ৰ' বা নাম্মা মেট্ৰ' চহৰ খনৰ যাতায়তৰ অন্যতম সুব্যৱস্থা। 

### বিমানপথ
বেংগালুৰুৰ প্ৰধান বিমান বন্দৰ কেম্পেগৌড়া আন্তৰ্জাতিক বিমানবন্দৰ চহৰৰ মূলকেন্দ্ৰৰ পৰা প্ৰায় ৪০ কি.মি.দূৰত দেৱেনাহাল্লী নামৰ ঠাইত অৱস্থিত। ২০০৮ চনৰ পৰা এই বিমানবন্দৰ কাৰ্যক্ষম হৈছিল। এই বিমানবন্দৰ ভাৰতৰ তৃতীয় ব্যস্ততম বিমানবন্দৰ। ইয়াৰ পূৰ্বতে চহৰখনৰ পূব দিশত অৱস্থিত হাল (হিন্দুস্তান এৰোন'টিক লিমিটেড) বিমানবন্দৰৰ পৰা বিমান চলাচল কৰিছিল। 

## বাহ্যিক সংযোগ
* 
* 
* 

## তথ্য সংগ্ৰহ

শ্ৰেণী:ভাৰতৰ নগৰ মহানগৰ
প্ৰীতি বৰুৱা

প্ৰীতি বৰুৱা অসমৰ এগৰাকী শিক্ষাবিদ তথা সাহিত্যিক৷ বিশেষকৈ অনুবাদ সাহিত্যৰে অসমীয়া সাহিত্যলৈ আগবঢ়োৱা অৱদানৰ বাবে ২০০৫ চনত তেওঁ সাহিত্য অকাডেমি বঁটা লাভ কৰিছিল৷
## শিক্ষাজীৱন
১৯৩১ চনত যোৰহাটত জন্মগ্ৰহণ কৰা প্ৰীতি বৰুৱাৰ পিতৃ আছিল তীৰ্থনাথ ভট্টাচাৰ্য আৰু মাতৃ স্নেহলতা দেৱী। তেওঁ সুগন্ধি পখিলাৰ কবি’ প্ৰয়াত হীৰেন ভট্টাচাৰ্যৰ জ্যেষ্ঠ ভগ্নী৷ স্বামী প্ৰয়াত প্ৰশান্তকুমাৰ বৰুৱা। ডিব্ৰুগড়ত প্ৰাথমিক শিক্ষা আৰু গোলাঘাটত মাধ্যমিক শিক্ষা গ্ৰহণ কৰা প্ৰীতি বৰুৱাই এম ই বৃত্তি পৰীক্ষা দিয়াৰ পিছত তেজপুৰত মাধ্যমিক শিক্ষা সম্পূৰ্ণ কৰে। ১৯৪৭ চনত তেজপুৰৰ বিদ্যালয়ৰ পৰা তেওঁ কৃতিত্বৰে প্ৰৱেশিকা পৰীক্ষা উত্তীৰ্ণ হয়। গুৱাহাটীৰ সন্দিকৈ ছোৱালী মহাবিদ্যালয়ত স্নাতক শিক্ষা গ্ৰহণ কৰাৰ পিছত তেওঁ গুৱাহাটী বিশ্ববিদ্যালয়ৰ পৰা স্নাতকোত্তৰ ডিগ্ৰী গ্ৰহণ কৰে।
## কৰ্মজীৱন
ইয়াৰ পিছত ১৯৫৫ চনত গুৱাহাটীৰ বি বৰুৱা মহাবিদ্যালয়ত তেওঁ কৰ্ম জীৱন আৰম্ভ কৰে। গুৱাহাটী বিশ্ববিদ্যালয়ত অধ্যাপিকা হিচাপে যোগদান কৰি বিশ্ববিদ্যালয়ৰ প্ৰকাশনৰ কামতো জড়িত হোৱা প্ৰীতি বৰুৱাই ১৯৬১ চনত সন্দিকৈ ছোৱালী মহাবিদ্যালয়ত অধ্যাপিকা হিচাপে যোগদান কৰে আৰু ১৯৯৩ চনত মহাবিদ্যালয়খনৰ অধ্যক্ষা হিচাপে অৱসৰ গ্ৰহণ কৰে।
## সাহিত্যিক অৱদান
শৈশৱতেই সাহিত্যৰ প্ৰতি আকৰ্ষিত হোৱা ভাষাৰ বহু বাতৰিকাকত আৰু আলোচনীত গল্প আৰু  প্ৰবন্ধ লিখিছিল। তেওঁৰ প্ৰকাশিত গল্প সংকলন নিৰৰ্থক’ ১৯৬২ চনত প্ৰকাশ পায়। আনহাতে তেওঁ অনুবাদ কৰা টলষ্টয়ৰ ৱাৰ এণ্ড পীচ নাটকখন বাৰটা খণ্ডত আকাশবাণী গুৱাহাটী কেন্দ্ৰৰ জৰিয়তে প্ৰচাৰ হোৱাৰ উপৰি বহু গীত-কবিতা প্ৰচাৰ হৈছে৷ অনুদিত উপন্যাস ৰথচক্ৰৰ বাবে তেওঁক ২০০৫ চনত সাহিত্য অকাদেমি অনুবাদ বঁটাৰে সন্মানিত কৰা হয়। তেওঁ অসম মহিলা সংঘ আৰু অসম লেখিকা সংস্থাৰ প্ৰতিষ্ঠাৰ সৈতে দীৰ্ঘদিন ধৰি জড়িত হৈ আছিল। তদুপৰি অসম মাতৃসমাজকে ধৰি বহু অনুষ্ঠান-প্ৰতিষ্ঠানৰ লগত তেওঁ জড়িত আছিল। 
### অনুদিত গ্ৰন্থ
#### গল্প সংকলন
*ৰিপ ভান উইংকল আৰু এটি নিদ্ৰালু গহ্বৰৰ কাহিনী(১৯৬৬)
*আকাশনীলা ষ্টেপ(১৯৬৭) 
*উৰ্দু গল্প সংকলন (১৯৯৮)
#### শিশু-গ্ৰন্থ
*মোহিনী আৰু অসুৰ (১৯৯৪) 
*বৈজু মামা (১৯৯৫)
*পাঁচ পোৱা ঘেঁহু (১৯৯৫) আৰু 
*দোলনাত মামাযু (১৯৯৬)
#### জীৱনী গ্ৰন্থ
* বীৰেশলিংগম (১৯৭৮)
প্ৰবন্ধ সংকলন-
*টলষ্টয় সম্পৰ্কিত প্ৰবন্ধাৱলী(১৯৭১)
#### উপন্যাস
*সেতু (১৯৮০, মূল লেখক দ্বিবেদুল বিশালাক্ষী)
*সংকীৰ্ণ তোড়ন (১৯৯৪, মূল লেখক আঁদ্ৰে জিদ)
*ৰথচক্ৰ (মূল লেখক শ্ৰীপাদ নাৰায়ণ) আৰু 
*অঘৰী নদীৰ সোঁত (মূল লেখক অজিত কৌৰ)

### মৌলিক নাটক
* সোৱণশিৰি ভেটিব কোনে? 
*Syngeৰ ৰাইডাৰ্ছ টু দ্য ছী নাটকৰ আধাৰত ৰচিত নাটক সাগৰ সংগমত’। 
## মৃত্যু
আলজেইমাৰ ৰোগত আক্ৰান্ত হৈ থাকি ২০১৫ চনৰ ৫ নৱেম্বৰৰ দিনা প্ৰীতি বৰুৱাৰ দেহাবসান ঘটে৷ মৃত্যুৰ সময়ত তেওঁৰ বয়স আছিল ৮৫ বছৰ। 
## তথ্যসূত্ৰ
আমাৰ অসম, পৃষ্ঠা ৮, নৱেম্বৰ ৫, বৃহস্পতিবাৰ, ২০১৫ 

শ্ৰেণী:অসমীয়া সাহিত্যিক
শ্ৰেণী:সাহিত্য অকাডেমি অনুবাদ বঁটা বিজয়ী
বিশ্ব পৰম্পৰাগত ক্ৰীড়া সমাৰোহ

**বিশ্ব পৰম্পৰাগত ক্ৰীড়া সমাৰোহ** () হৈছে বিশ্বৰ বিভিন্ন পৰম্পৰাগত খেলৰ এক প্ৰতিযোগিতা তথা প্ৰদৰ্শনীমূলক সমাৰোহ। এই সমাৰোহত বিভিন্ন অঞ্চলৰ স্থানীয় খেলুৱৈসকলে অংশগ্ৰহণ কৰে। ২০১৫ চনৰ অক্টোবৰ মাহত ক্ৰীড়া সমাৰোহখন প্ৰথমবাৰৰ বাবে নদিনীয়া কাৰ্যসূচীৰে ব্ৰাজিলৰ পালমাছত অনুষ্ঠিত হয়। ১৯৯৬ চনৰ পৰা ব্ৰাজিলিয়ান স্বেচ্ছাসেৱক সংস্থা *ইণ্টাৰ ট্ৰাইবেল কাউঞ্চিলে* এনে ক্ৰীড়া সমাৰোহৰ তদাৰক কৰি আহিছে।

প্ৰথমটো সমাৰোহৰ সমাপ্তিৰ পিছত পৰম্পৰাগত ক্ৰীড়া অনিৰ্দিষ্ট সময়ৰ মূৰে মূৰে অনুষ্ঠিত কৰা হ’ব বুলি আশা কৰা হৈছে।

## ইতিহাস
বিশ্ব পৰম্পৰাগত ক্ৰীড়া সমাৰোহৰ উদ্ভৱ হয় ব্ৰাজিলৰ *স্থানীয় লোকৰ ক্ৰীড়া সমাৰোহ*ৰ পৰা। এই জাতীয় ক্ৰীড়া সমাৰোহৰ ১২টা সংস্কৰণ আছে আৰু ইয়াত প্ৰায় ১,৫০০ লোকে অংশগ্ৰহণ কৰি আহিছে। ১৯৮০ চনত পৰম্পৰাগত ক্ৰীড়াৰ অলিম্পিক সমাৰোহ অনুষ্ঠিত কৰাৰ প্ৰস্তাৱ উথাপিত হয়। ১৯৯৬ চনত সেই সময়ৰ ক্ৰীড়ামন্ত্ৰী পেলেৰ উদ্যোগত স্থানীয় লোকৰ ক্ৰীড়া সমাৰোহৰ আয়োজন কৰা হয় আৰু ইয়াৰ প্ৰথমখন সমাৰোহ গ’ইয়ানিয়াত অনুষ্ঠিত হয়। ২০১৩ চনত অনুষ্ঠিত ত্ৰয়োদশ স্থানীয় লোকৰ ক্ৰীড়া সমাৰোহত ১৭খন দেশ আৰু ব্ৰাজিলৰ ৪৮ স্থানীয় জনগোষ্ঠীয়ে পৰম্পৰাগত ক্ৰীড়া সমাৰোহৰ জন্ম দিয়াৰ বিষয়ে আলোচনা কৰে। ২০১৫ চনৰ ২৫ জুনত ব্ৰাজিলিয়াত আনুষ্ঠানিকভাৱে উক্ত অনুষ্ঠানটোৰ জন্ম দিয়া হয়।
Dilma lança Jogos Mundiais Indígenas, que vão ocorrer em outubro, no Tocantins . Empresa Brasil de Comunicação, 25 de junho de 2015
.

## বিভিন্ন ঠাইত অনুষ্ঠিত সমাৰোহসমূহ

## অন্তৰ্ভুক্ত খেলসমূহ

## প্ৰথম বিশ্ব পৰম্পৰাগত ক্ৰীড়া সমাৰোহ
প্ৰথমখন ক্ৰীড়া সমাৰোহ নদিনীয়া কাৰ্যসূচীৰে (২৩ অক্টোবৰ-৩ নৱেঅম্বৰ) ব্ৰাজিলৰ পালমাছত অনুষ্ঠিত হয়। ইয়াত ২৩খন দেশে ১০ বিধ খেলত অংশগ্ৰহণ কৰে।

### অংশগ্ৰহণকাৰী দেশ

*
*
*
*
*
*
*
*
*
*
*
*
*
*
*
*
*
*
*
*
*
*
*

## তথ্য সংগ্ৰহ

## বাহ্যিক সংযোগ
* আনুষ্ঠানিক ৱেবচাইট

শ্ৰেণী:ক্ৰীড়া সমাৰোহ
জৱাহৰ নবোদয় বিদ্যালয়, গোলাঘাট

গোলাঘাটৰ **জৱাহৰ নবোদয় বিদ্যালয়** হৈছে অসম ৰাজ্যৰ, গোলাঘাট জিলাত অৱস্থিত এখন উচ্চতৰ মাধ্যমিক বিদ্যালয়৷ জৱাহৰ নৱোদয় বিদ্যালয়সমূহ ভাৰত চৰকাৰৰ মানৱ সম্পদ বিকাশ মন্ত্ৰালয়ৰ দ্বাৰা পৰিচালিত এক আবাসিক বিদ্যালয় ব্যৱস্থা। গোলাঘাটৰ বিদ্যালয়খন ১৯৯৫ চনত স্থাপন কৰা হৈছিল৷ এই বিদ্যালয়ৰ পাঠ্যক্ৰম চি॰বি॰এচ॰চি॰-ৰ অধিনত কৰা হয়৷ নবোদয় বিদ্যালয় সমিতিৰ শ্বিলং অঞ্চলৰ অধিনত এই বিদ্যালয় কাৰ্যকৰত৷ ভাৰত চৰকাৰৰ দ্বাৰা স্থাপিত ৫৫৭খন বিদ্যলয়ৰ ভিতৰত অন্যতম এখন বিদ্যালয়৷ এই বিদ্যালয়ত ছাত্ৰ-ছাত্ৰীৰ থকা-খোৱাৰ বাবে বিনামূলীয়া সেৱা প্ৰদান কৰে৷ গোলাঘাট নগৰৰ পৰা ১৩ কি॰মি॰ দূৰত্বত অৱস্থিত এই বিদ্যালয়ৰ বৰ্ত্তমানৰ অধ্যক্ষ শ্ৰী মনমোহন চৌধূৰী৷ পাঠ্যক্ৰম চিঃবিঃএচঃচি-ৰ দ্বাৰা যোগান ধৰা হৈছে৷

## বাহ্যিক সংযোগ
*

শ্ৰেণী:অসমৰ বিদ্যালয়সমূহ
অসম মহিলা বিশ্ববিদ্যালয়

**অসম মহিলা বিশ্ববিদ্যালয়**  অসমৰ যোৰহাটত অৱস্থিত চৰকাৰী খণ্ডৰ এখন বিশ্ববিদ্যালয়।  ২০১৩ চনৰ ১৫ জুলাইত অসম বিধানসভাত নতুন মহিলা বিশ্ববিদ্যালয় সন্দৰ্ভত এক বিধেয়ক গৃহীত হয়। সেই বছৰতে *অসম মহিলা বিশ্ববিদ্যালয় আইন ২০১৩* –ৰ যোগেদি বিশ্ববিদ্যালয়খনৰ  প্ৰতিষ্ঠা কৰা হয় আৰু ২০১৪ চনৰ ১১ ছেপ্টেম্বৰত অসমৰ মুখ্যমন্ত্ৰী তৰুণ গগৈয়ে বিশ্ববিদ্যালয়খনৰ আনুষ্ঠানিক উদ্বোধন কৰে। অসমৰ এইখনেই প্ৰথম মহিলা বিশ্ববিদ্যালয়। বিভিন্ন বিষয়ত মুঠ ৬৫ খন আসনেৰে বিশ্ববিদ্যালয়খনৰ আৰম্ভণি কৰা হয়।

প্ৰাৰম্ভিক কালত ৰাজ্য চৰকাৰে অসম কৃষি বিশ্ববিদ্যালয়ৰ উপাচাৰ্য ড° কে এম বুজৰবৰুৱাক বিশ্ববিদ্যালয়খনৰ চোৱাচিতাৰ দায়িত্ব দিয়ে।

২০১৯ চনৰ ১২ ছেপ্টেম্বৰ তাৰিখে অসমৰ ৰাজ্যপাল জগদীশ মুখীয়ে অধ্যাপক ডঃ মালিনী গোস্বামীক অসম মহিলা বিশ্ববিদ্যালয়ৰ প্ৰথম গৰাকী উপাচাৰ্য হিচাপে নিযুক্ত কৰে।

## পাঠ্যক্ৰম
বিশ্ববিদ্যালয়খনে আগবঢ়োৱা স্নাতক, স্নাতকোত্তৰ আৰু ডিপ্ল’মা পাঠ্যক্ৰমসমূহ:

### স্নাতক

* ইংৰাজী
* মনোবিজ্ঞান
* ফিজিঅ’থেৰাপী

### স্নাতকোত্তৰ

* অসমীয়া 
* কলাবিষয়ক অধ্যয়ন
* অৰ্থনীতি
* ইংৰাজী
* মাছ কমিউনিকেচন
* ৰাজনীতি বিজ্ঞান
* মনোবিজ্ঞান
* সমাজ বিজ্ঞান
* শিক্ষা
* ব্যৱসায় পৰিচালনা
* কম্পিউটাৰ এপ্লিকেচন
* পৰ্যটন
* পুথিভঁৰাল আৰু তথ্য বিজ্ঞান
* ফেশ্বন ডিজাইন আৰু প্ৰযুক্তিবিদ্যা
* গণিত

### ডিপ্ল’মা

* বিউটী কেয়াৰ এণ্ড ৱেলনেছ
* ফেশ্বন ইণ্টিগ্ৰেচন ফৰ এপাৰেল
* গহণা নিৰ্মাণ
* ৱেব প্ৰযুক্তিবিদ্যা

## তথ্য সংগ্ৰহ

## বাহ্যিক সংযোগ
* 

শ্ৰেণী:অসমৰ বিশ্ববিদ্যালয়সমূহ
কেম্পেগৌড়া আন্তঃৰাষ্ট্ৰীয় বিমানবন্দৰ

**কেম্পেগৌড়া আন্তঃৰাষ্ট্ৰীয় বিমানবন্দৰ** (; ; IATA: BLR – ICAO: VOBL) বেংগালুৰুত অৱস্থিত মুখ্য আন্তঃৰাষ্ট্ৰীয় বিমানবন্দৰ। ‌ বিমানবন্দৰটি দেৱেনাহাল্লী নামৰ অঞ্চলটোৰ ৪৭০০ একৰ মাটিকালিত বিস্তৃত হৈ আছে। ‌ বিমানবন্দৰটি প্ৰথমে ২০০৮ চনত *বেংগালুৰু আন্তঃৰাষ্ট্ৰীয় বিমানবন্দৰ* হিচাপে মুকলি কৰা হৈছিল। ‌ ২০১৩ চনত *কেম্পেগৌড়া আন্তঃৰাষ্ট্ৰীয় বিমানবন্দৰ* হিচাপে পুনৰ নামকৰণ কৰা হয়। ‌ উল্লেখ্য যে মহাৰজা কেম্পেগৌড়া (প্ৰথম) য়ে প্ৰথম বেংগালুৰুৰ স্থাপন কৰিছিল।

## চিত্ৰ বিথিকা

Indian_National_Flag_at_Kempegowda_International_Airport,_Bengaluru.jpg|কেম্পেগৌড়া আন্তঃৰাষ্ট্ৰীয় বিমানবন্দৰত থকা ভাৰতীয় ৰাষ্ট্ৰীয় পতাকা
BIAL IndiGo aircraft.jpg|ইণ্ডিগ' এয়াৰ বাচ A৩২০-২০০ বিমানবন্দৰৰ ৰেম্পত ৰৈ থকা মুহূৰ্তত
BIAL Go Air aircraft.jpg|গ' এয়াৰ বাচ A৩২০-২০০ বিমানবন্দৰৰ ৰেম্পত ৰৈ থকা মুহূৰ্তত
Oman Air aircraft at Bengaluru International Airport.JPG|ওমান এয়াৰলাইন্সৰ বয়িং ৭৩৭-৮০০ বিমানবন্দৰৰ আৰ্ন্তজাতিক টাৰ্মিনেলত এৰ'ব্ৰীজৰ সতে
BIAL Volvo buses.JPG|বি.এম.টি.চি ৰ বিমানবন্দৰ-মহানগৰী ভলভ' বাচ সেৱা
BIAL trumpet interchange.JPG|ট্ৰামপ্ৰেট ইণ্টাৰচেঞ্জ পথ। ‌ বিমানবন্দৰ পথ আৰু ৰাষ্ট্ৰীয় পথ ৭ সংযোগক্ষেত্ৰ


## তথ্য সূত্ৰ

শ্ৰেণী:কৰ্ণাটকৰ বিমানবন্দৰ